
AI GRIJĂ DE ACEASTĂ ZI 


Ai grijă de această zi, 
Căci ea e Viaţa, 
E însăşi Viaţa Vieţii. 

În scurta-i durată se găsesc toate 
Realităţile şi adevărurile firii : 
Bucuria împlinirii, 
Strălucirea faptei, 

Gloria puterii. 

Căci ieri e doar o amintire 
Și mîine o iluzie doar ; 

Dar azi, trăit cum se cuvine, 
Face din orice ieri o amintire fericită 
Și orice miine îl transformă în speranţă. 
Ai, deci, grijă de această zi. 


KALIDASA 


PREFAŢĂ 


Acest manual de exerciţii yoga, cu ilustrațiile lui 
clare şi cu un text concis, e menit să ofere îndru- 
mări competente atît practicanţilor începători, cît 
şi celor avansati. 

Titlul Yoga echilibrului a fost ales pentru a sugera 
că, deşi accentul s-a pus pe yoga trupului (Hatha 
Yoga), veţi găsi, de asemenea, îndrumări și exer- 
ciţii simple menite să creeze o dezvoltare psihică şi 
emoţională. Una peste alta, conţinutul acestei 
cărți vă ajută să treceţi peste condiţiile stresante 
ale vieţii moderne şi va da experienţei voastre sens 
și împlinire. Programul vă va permite să vă apro- 
piaţi de idealul yoghin al unui spirit calm, matur, 
într-un trup sănătos şi tînăr. 

Lectiile sînt alcătuite astfel, încît fiecare 
combină exerciţiile fizice (asanas), tehnicile de res- 
pirație (pranayama) şi numeroase metode de re- 

laxare cu concentrarea practică şi exerciţii de me- 
ditaţie ; cîteva teme asupra cărora să reflectaţi (in- 
clusiv idei cu privire la obiceiurile alimentare) şi 
cîteva imperative simple. Pentru fiecare săptămînă 
există o temă, un subiect sau un principiu 
îndrumător, exerciţiile fizice punîndu-le în practică ; 
exerciţiile selectate sînt însă de fiecare dată echili- 
brate astfel, încît de ele să beneficieze întreaga ființă. 

Acest program se vrea un ajutor practic. Exer- 
sarea răbdătoare va da rezultate, descoperind 
ceea ce aveţi mai bun. 


Cu excepţia locurilor unde există o altă indi- 
caţie, toate poziţiile din această carte sînt valabile 
atît pentru bărbaţi, cît şi pentru femei, dar, dacă 
suferiți de vreo afecţiune cronică, în special dacă 
aveţi probleme cu spatele, vă sfătuim să vă faceţi 
un control medical. 


CE ESTE YOGA? 


Yoga nu e o religie, o mișcare politică sau o 
dogmă. Yoga este o cale de a crea armonia în di- 
versitate. Ea respectă toate culturile, toate cre- 
dinţele şi naţiunile ; cultivă instinctele nobile ale 
omenirii : mila, colaborarea şi pacea. 

Se spune că omul a fost zămislit după imaginea 
creatorului său — sănătos, fericit, plin de viaţă şi 
înțelept — trăind activ şi încercînd constant să se 
înnobileze. A fi sănătos la trup şi la spirit, a fi plin de 
vitalitate constituie calităţi normale ale existenţei 
omeneşti. Ele reprezintă drepturile înnăscute ale 
omului. E aproape sigur, însă, că acesta s-a abătut 
de la drumul dorit. Modul de viaţă al oamenilor de 
astăzi reflectă o atitudine care acceptă ca inevita- 
bilă şi normală boala şi suferinţa, fie ea fizică, min- 
tală sau psihică. Condiţii, obiceiuri şi concepții 
negative au scurtat astfel speranţa de viață a omului. 


12 Dr. Svami Purnă 

Cu mii de ani în urmă, umaniști și înţelepţi 
desăvirşiţi au creat sistemul yoga, o metodă ştiinți- 
fică prin care ființa umană se poate dezvolta fizic, 
mintal şi psihic. Termenul „Yoga“ e derivat de la 
rădăcina sanscrită yuk, care înseamnă „unire“, 
„jug“. El implică armonie şi echilibru între aspec- 
tele creației, impulsurile şi înclinațiile spiritului 
etern-şovăitor fiind dominate de forța subtilă a 
Supra-sinelui. 

Deși există forme diverse de practici yoga, cea 
mai accesibilă elevului occidental este aceea care 
ia drept punct de plecare corpul. 

Aceasta este Hatha Yoga. Silabele „ha“ și 
„tha“ semnifică soarele şi respectiv luna, fluxul 
energiilor pozitive şi negative. Echilibrul acestor 
energii dă naştere sănătăţii perfecte, dezechilibrul 
provoacă boala. Hatha Yoga este, prin urmare, un 
sistem complex de întreţinere fizică, deşi ea nu 
constă doar din exerciţii fizice — căci în acest caz 
n-ar mai fi decît gimnastică. Hatha Yoga e 
compusă din exerciții ale trupului special orien- 
tate, combinate cu îndrumarea forţei vitale în 
toate părţile corpului — în fiecare mușchi, încheie- 
tură, glandă și fibră nervoasă — transformîndu-l într-un 
instrument conştient şi ascultător. Acţiunea 

combinată a poziţiilor şi a controlului respirației va 
elimina toxinele şi veninul şi va vitaliza corpul 
întărind întregul sistem nervos. Veţi începe să vă 
simtiti plini de energie, şi totuşi relaxaţi. Eliberaţi 
de tensiune, veți fi în stare să faceți mai uşor faţă 
cerinţelor crescînde ale traiului modern. 

Totuşi, Hatha Yoga oferă şi altceva în afara 
senzației de sănătate fizică. Prin stimularea acti- 
vităţii endocrine (secrețiile endocrine reprezentînd 
o componentă esenţială în „crearea“ emoţiilor), 
Hatha Yoga devine un ajutor însemnat în regulari- 
zarea şi stabilizarea afectelor. Practicată conştiin- 
cios, ea vă va înălța spiritul şi emoţiile, vă va 
înnobila conştiinţa şi vă va aduce în armonie cu 
întreaga natură. Thoreau a exprimat toate acestea 
astfel : 


„Cum m-aş întinde la marginea drumu- 


lui mare... 

Să mă topesc şi să mă scurg o dată cu 
zăpada — 

Astfel, îngemănat şi trup și suflet, dus 
de val 


Să mă preling şi eu prin vinele Naturii.“ 


Interesant este că termenul „Hatha“ poate fi 

tradus şi prin „forţă“ — acea putere imensă pe care 
o puteţi valorifica pentru a trece peste multe mani- 
festări negative din jurul vostru cît şi din voi înşivă. 
Hatha Yoga nu e un spectacol al căutării de sine, 
nu e ascetism fanatic, tortură sau gimnastică fante- 
zistă. Este un instrument ştiinţific, plăcut și plin de 
satisfacţii, care vă poate ajuta să realizaţi un echili- 
bru al funcțiilor trupeşti, mintale şi afective. 


Despre poziții (Asanas) 


Învățăminte pot fi trase din multe izvoare, inclu- 
siv de la elementele naturii : munţii reprezintă fermi- 
tatea și stabilitatea ; la rîuri descoperim curgerea şi 
fluiditatea ; copacii ilustrează puterea de a îndura, 
iar soarele ne învaţă să strălucim fără a aștepta ni- 
mic și fără discriminare. Seninul cerului și răbdarea 
pământului ne pot servi ca exemple și amintiri eterne. 


— Dr. SVAMI PURNĂ — 


Fiecare ființă are atribute sau calități de la care 
se poate învăţa. Curajul leului, de pildă, sau puterea 
cobrei, vigilența cîinelui, capacitatea organizato- 
rică şi hărnicia furnicilor, înţelepciunea țestoasei 
care se retrage în carapacea ei, în sinea ei. Păsările 

nu adună mîncare şi pot să zboare în înaltul ceru- 
lui. Mai presus de toate se află maiestuosul vultur, 
a cărui tărie, putere şi capacitate de a îndura îi 
permite să locuiască în regiuni şi înălțimi inaccesibile 
altora. Avîntîndu-se cu aripile-i splendide, doar el 
se bucură de libertatea deplină a cerului senin. E 
înţelept să cugeți la astfel de lucruri. 

Se spune că există opt milioane patru sute de 
mii de creaturi şi tot atitea poziţii yoga. Nu este nici 
posibil, nici util pentru ființa omenească să ştie și 
să practice chiar şi numai a mia parte a acestora. 
Dar gîndiţi-vă la ce ar putea să vă ofere contem- 
plarea atentă şi exersarea a doar cîteva dintre 
aceste poziţii. Modelîndu-vă trupul într-o anumită 
poziţie, orientindu-vă forţa vitală în organele şi 
membrele corespunzătoare, nu numai că exersați 
şi vitalizaţi întregul sistem, dar vă și identificați cu 
calitatea posturii pe care o luaţi. De exemplu, dacă 
realizați pentru un timp poziţia unui copac 
legănîndu-se, acest balans se va reflecta în pers- 
pectiva voastră mintală şi emoțională. Construiţi în 
felul acesta calităţi ale caracterului vostru. 

Deşi vă vor influența mulţi factori, printre care 
mediul, oamenii şi experienţa din trecut, rezulta- 
tele vor depinde în întregime de efortul vostru 

constant şi conştiincios. Practicată cu trupul şi min- 
tea curată, Hatha Yoga va îmbunătăţi calitatea 
vieții voastre. 

Nu trebuie să vă grăbiţi ; nu trebuie să leneviți. 
Dacă strădania este constantă şi echilibrată, practica 
yoga vă va încînta cu adevărat. 


Respirația vitală 


Pranayama reprezintă controlul, regularizarea 
şi integrarea pranei, sursa energiei care susţine 
viața. E numită uneori „respiraţia vitală“. Aceasta 
este propria energie, cea a mediului înconjurător. 
Inspirînd, inhalaţi aer şi energie vitală. Expirînd, 
eliminaţi resturile metabolismului trupului. 

În ziua de azi, activitatea fizică a individului 
mediu e atît de mult redusă, încît obiceiurile de 
respiraţie s-au deteriorat serios. Minunatul aparat 
respirator al corpului a fost atît de mult ignorat și 
vătămat, încît mare parte a mecanismului său de 
apărare s-a atrofiat. Înainte de a lua în considerare 
vreun tip de exerciţiu respiratoriu, trebuie să co- 
rectăm orice tehnică greşită şi să învăţăm să res- 
pirăm. 

Aerul pe care îl respirăm trebuie să intre în corpul 

omenesc prin nas. Acest organ e înzestrat cu pe- 
rişori pentru a filtra aerul poluat şi praful ; are ca- 
pacitatea de a înmuia și încălzi aerul ; şi, desigur, 
posedă simţul mirosului ce ne avertizează cu pri- 
vire la substanțele nesănătoase, toxice, otrăvitoare. 
Respirația pe gură a copiilor poate avea efecte 
vătămătoare sau submina pentru totdeauna procesul 
de creștere. Amipdalele și polipii se umflă, pentru 
că sînt obligaţi să facă faţă atacurilor violente ale 
prea multor bacterii, ceea ce duce adesea la 
îndepărtarea acestor organe, deteriorînd astfel sis- 
temul imunitar al corpului copilului. Inspirația e 
adesea scurtă şi rapidă, nedînd astfel plămînilor 
ocazia de a se dilata complet. Aerul poluat, praful 
şi microbii se instalează astfel cu ușurință în 
plămînii doar parţial aerisiţi. 

Lipsa pranei sau forţei vitale care rezultă din 
respirația insuficientă reduce nivelul natural de 
energie. Pentru a respira cu adevărat, inspirați pe 
nas, păstraţi o poziţie dreaptă, evitaţi zonele intens 
poluate, precum camerele pline de fum, și, ori de 
cîte ori puteţi, petreceţi-vă cîteva minute din zi 
respirînd adînc, complet şi lent, fără încordare. 
Chiar şi numai punerea în practică a acestor citeva 
instrucțiuni simple v-ar putea aduce o nouă ener- 

gie și bunăstare. 

Respirația constituie o parte integrantă a 
fiecărei poziţii yoga. Pranayama și asana nu pot fi 
separate. Energia primită o dată cu inspirația e dis- 
tribuită în mod egal în corp în timpul realizării 
fiecărei asana, iar trupul e fortificat şi sistemul 
imunitar întărit. 


Copiii și yoga 

Copiilor le place să se joace întruchipînd pe alt- 
cineva. E extrem de distractiv pentru ei să simu- 
leze că sînt o pisică ce se întinde şi se strecoară... 
un copac ce se leagănă și se mișcă în vînt... o cobra 
care se înalță cu o forţă mută. Datorită intensității 
identificării cu posturile, copiii vor absorbi foarte 
natural calitatea potrivită şi mișcarea. Pentru băia- 
tul ce se preface tot timpul că e un leu sau un 
erou, frica apare mai greu în situaţiile din viaţa co- 
tidiană. De asemenea, copilul care se relaxează ca 
o păpuşă din cîrpe va adormi mai uşor. Astfel, 
yoga vă va ajuta nu doar să formaţi un corp 
sănătos copilului vostru, dar îi va dezvolta şi carac- 
terul. 

Mare parte din ceea ce învaţă un copil provine 


CE ESTE YOGA? 19 


din imitarea altora, mai cu seamă a părinților. 
Copiii urmează exemplele şi, de asemenea, pri- 
mesc influențele mediului, aşa încît poziţii simple, 
cu calități pozitive inerente, pot deveni ajutoare de 
preţ în îndrumarea minţii şi corpului copilului spre 
un stil de viaţă constructiv. 

Un cuvînt pentru acei părinţi ai căror copii pot 
„deranja“ uneori exerciţiile yoga ale mamei sau 
tatălui : lăsaţi-i să participe. Explicaţi-le cîteva po- 
ziții potrivite, spuneţi-le eventual o mică poveste 
şi, în curînd, vor exersa singuri. Ţineţi minte : yoga 
înseamnă „alăturare“, „unire“, „armonie“ şi poate 
fi, într-adevăr, un mare instrument care să vă 
îmbogăţească viaţa de familie. 


ÎNAINTE SĂ ÎNCEPEȚI 
PRACTICA YOGA 


1) Stabiliţi un moment convenabil şi regulat pen- 
tru exerciţii, de exemplu, imediat după ce v-aţi tre- 
zit dimineața sau cînd v-aţi întors de la serviciu, 
înainte de cină sau de culcare. Veţi descoperi 
curînd ce moment se potriveşte cel mai bine 
condiţiilor voastre, dar vă rugăm fiți atenţi că, dacă 
vă hotărîți să faceţi exerciţiile înainte de culcare, 
trebuie s-o faceţi mai uşor decît în alte momente 
ale zilei. 


2) Înainte de a încerca exerciţiile acestui pro- 
gram, citiți pînă la capăt capitolul respectiv, astfel 
încît să fiţi pregătiți sufletește pentru practica yoga. 
Acolo unde există un exerciţiu de vizualizare, înre- 
gistrarea pe o casetă a instrucţiunilor ar putea fi 
folositoare ; faceţi însă pauzele necesare. 


3) E important să nu aveţi stomacul plin. E, de 

exemplu, indicat să vă abţineți de la mîncare și 
băutură cam trei ore înainte de exerciții. Totuşi, 
dacă e necesar, puteţi bea un pahar cu lapte sau 
suc. Lăsaţi să treacă o jumătate de oră între exer- 
Ciții şi masă. 


4) E bine să faceţi o baie înainte de exerciţii, în 
special dacă trupul vă e puţin amorţit. După exer- 
Ciţii, însă, nu trebuie să faceţi baie. 


5) Purtaţi îmbrăcăminte comodă, lejeră. Aveţi 
nevoie de libertate deplină de mişcare. Faceţi 
exerciţiile în picioarele goale. În timpul relaxării, 
puteţi încălța şosete călduroase. 


6) Folosiţi o pătură curată şi moale sau un covo- 
raş destul de gros ca să vă protejeze coloana şi 
destul de mare ca să vă cuprindă tot corpul. A- 
ceastă pătură sau covoraş trebuie să fie personale. 


7) Sînt, de asemenea, binevenite locurile liniştite, 
curate, precum şi aerul curat. Dacă aveţi ocazia, 
iar condiţiile atmosferice permit exersarea în aer 
liber, nu pierdeţi ocazia. E, pur şi simplu, minunat, 
mai ales dimineaţa, devreme. 


8) Singurătatea — închideţi uşa, scoateţi telefo- 
nul din furcă şi asigurați-vă că nu veţi fi deranjaţi 

de familie sau prieteni cît timp exersaţi. Familia va 
învăţa în curînd să vă aprecieze noul calm și vă va 
satisface această cerinţă minoră de douăzeci-trei- 
zeci de minute de singurătate. 


9) Înainte de a vă așeza pe covoraş, înlăturați 
toate gîndurile care v-ar putea distrage, amintin- 
du-vă că nimic nu se rezolvă dacă vă îngrijoraţi. 
Începeţi şedinţa într-o stare de spirit pozitivă. 


10) După fiecare şedintă yoga, notaţi-vă într-un 
caiet sau într-un jurnal cum au reacționat trupul şi 
mintea la diferitele poziții şi exerciții de respirație. 
Notaţi-vă şi alte sentimente care pot apărea. 


11) Regula de aur a tuturor poziţiilor de yoga este 
de a realiza fiecare exercițiu încet, cu atenţie şi 
concentrare. Forţa şi încordarea trebuie evitate 
mereu. Mecanica trupului variază puţin de la indi- 
vid la individ. Nu există competiție de yoga — nici 
cu alţii, nici cu sine. 


O dată ce aţi completat programul fundamen- 
tal de douăsprezece săptămîni, puteţi continua să-l 
folosiți ca pe un ghid de exersare practică. 
Întoarceţi-vă, pur şi simplu, la început şi repetați 
cursul, luînd în considerare flexibilitatea mai mare 

şi puterea de concentrare sporită. Astfel, cursul 


poate deveni ghidul vieţii voastre. 


Copacul (Vrksasana) 


SĂPTĂMÎNA ÎNTÎI 


Găseşte un adăpost liniștit ca să practici yoga, 
ferit de vînt, netulburat și curat, eliberat de mizerie, 
de focuri mochnite și de urîțenie ; acolo unde susurul 
apei și frumusețea locului înlesnesc gîndul și 
contemplarea. 


/ —/ 
— SVETASVATARA UPANIȘADE — 


Deşi s-ar putea să nu fie la îndemîna oricui să 
urmeze sfatul uneia dintre cele mai vechi scrieri 
yoga, el ilustrează ideea generală că împrejurimile 
armonioase și senine sînt binevenite. Aşezaţi-vă pe 
covoraş cu picioarele încrucișate şi adunați-vă 
gîndurile o clipă. Amintiți-vă că yoga înseamnă 
unire — o legătură armonioasă, liniştită, cu întreaga 


creație. 

Incălzirea 


Înainte de-a începe, este foarte important să 
eliberaţi tensiunea acumulată în diversele părți ale 
corpului. Întinderea mușchilor şi slăbirea încheietu- 
rilor vă va introduce uşor în program, armo- 
nizîndu-vă cu propriul trup. Acesta devine pregătit 
pentru exerciţii și veţi obţine rezultate maxime din 
fiecare poziţie realizată. Nu fiţi tentat să treceţi 


peste această pregătire. 


Rotirea giîtului 


Stați în poziţie verticală. Relaxaţi-vă umerii. 
Aplecaţi-vă bărbia înainte şi rotiţi-vă capul foarte 
lent de-a lungul părții superioare a pieptului, pînă 
cînd, în cele din urmă, urechea dreaptă atinge 
umărul drept. După o scurtă pauză, lăsaţi capul în 
jos, lent şi rotiţi-l de-a lungul părţii de sus a pieptu- 
lui pînă cînd urechea stînpă se află deasupra 
umărului stîng. Repetaţi de două-trei ori. (Încer- 
cați să nu întoarceţi fața în timp ce rotiţi capul.) 


Rotirea umerilor şi a braţelor 


Întindeţi braţele lateral imaginîndu-vă că vă 

aflaţi între doi pereţi pe care încearcaţi să-i des- 
părţii. Repetaţi de trei ori. Țineţi braţele la nive- 
lul umerilor, apoi rotiţi umerii înainte. Continuaţi 
cîteva secunde. Rotiţi umerii înapoi. Repetaţi de 
trei ori. Lăsaţi ambele braţe în jos ușor și relaxați-vă. 
Observati senzația pe care o produc aceste mişcări 
în trup. 


O uşoară mişcare de Hula! 


Stați în picioare, cu mîinile pe şolduri. Rotiți-vă 
uşor şoldurile în sensul acelor de ceasornic într-o 
mişcare circulară de trei-cinci ori. Repetaţi mişca- 
rea în cealaltă direcţie. 


Respirația purificatoare 


Staţi cu picioarele depărtate. Inspiraţi profund ri- 
dicîndu-vă braţele întinse deasupra capului. Aple- 
cați-vă pînă la brîu şi lăsaţi braţele să cadă înainte 
între picioare, expirînd cu gura deschisă. Repetaţi 
de trei ori. 


Atenţie : Evitaţi acest exercițiu dacă aveţi pro- 
bleme cu spatele sau suferiţi de hipertensiune. 


1 Hula — dans al femeilor din Hawaii (n.trad.) 

Exerciţiul gleznelor 


Aşezaţi-vă şi întindeţi picioarele. Îndoind picio- 
rul drept astfel încît să ajungeţi, fără greutate, la 
talpă, apucaţi glezna dreaptă cu mîna dreaptă şi 
degetele piciorului cu cea stingă. Rotiţi uşor laba 
în sensul acelor de ceasornic de trei pînă la cinci 
ori. Repetaţi mișcarea în sens contrar. Apucaţi 
glezna cu ambele miini şi scuturaţi-o. Repetaţi tot 


exerciţiul cu piciorul stîng. 


Întinderea picioarelor 


Staţi jos, cu ambele picioare întinse înainte. 
Îndoiţi piciorul drept şi apucaţi degetele sau glez- 
na acestuia. Îndreptați piciorul ușor. Ridicaţi-l atît 
cît puteţi fără efort. Țineţi-l aşa, concentrîndu-vă 
asupra mușchilor lui ; lăsaţi-i să se relaxeze. „Vor- 
biţi-le“. Îndoiţi şi relaxaţi puţin genunchiul și repe- 
taţi de două ori. Schimbaţi picioarele și repetați 
exerciţiul. Cînd aţi terminat, „scuturaţi“ amîndouă 
picioarele, întindeți-vă şi relaxaţi-vă. 


Rotirea coloanei 


Staţi la marginea covorașului, cu genunchii ridi- 
cați. Apucaţi-vă gleznele, rotunjiți-vă spatele şi 

rostogoliți-vă pe covoraş de cîteva ori, legănîndu-vă 
înainte şi înapoi. (Cel mai important lucru în cazul 
acestui exerciţiu este să folosiți un covoraş sau o 
pătură destul de groasă pentru a vă proteja coloa- 
na.) Evitaţi cu at. ție smuciturile și feriţi-vă să vă 
rostogoliți pe spate prea mult, pînă spre git. 
Întindeţi-vă şi relaxați-vă complet. Observaţi efec- 
tele asupra trupului. 


Atenție: Dacă suferiți cu spatele, trebuie să 
faceţi cu grijă acest exerciţiu. 


Poziţii 
Poziţia Copacului Staţi drept, cu picioarele 
mişcător ușor depărtate. Ridicaţi am- 


Urdhva f asrasang bele brațe deasupra capului. 


Aplecați-vă de la brîu la 
dreapta, apoi la stînga, 
legănîndu-vă uşor încoace şi 
încolo. Repetaţi de cinci 
pînă la zece ori. 


Efect: Copacul mişcător 
conferă flexibilitate coloanei, 
conturează talia și înlătură 


constipația. 

Pisica 
Bilikăsana 

Staţi în patru labe, cu 
mîinile în dreptul umerilor și 
genunchii la aceeași distanță 
ca şi mîinile. Coatele tre- 
buie să rămînă drepte în 
timpul exerciţiului. Expiraţi 
arcuindu-vă spatele în sus. 


> Țineţi-vă capul între braţe 


privindu-vă abdomenul. Ră- 
miîneţi în poziţia aceasta 
cîteva secunde.  ÎInspiraţi 
cînd vă adînciţi spatele într-o 
poziţie concavă. Ridicaţi-vă 
capul şi priviți în sus. 
Rămîneţi din nou aşa. Re- 
petați secvenţa de trei pînă 
la cinci ori, creînd o mişcare 
lentă, curgătoare între cele 


* două poziţii. Relaxaţi-vă şi 


observați. 


Efect : Pisica dă flexibili- 
tate coloanei. Ajută poziţiei 
corpului, întărind spatele şi 
regiunea pelviană. Vitali- 
zează întregul corp. 

Fluturele Aşezaţi-vă p podea. 
Fatingāsana Trageți ambele tălpi spre 
corp, lipindu-le. Cuprindeţi 
picioarele cu mîinile și 
apăsaţi uşor genunchii spre 
podea, săltindu-i încet. Re- 
petaţi de trei pînă la cinci 
ori. Îndreptaţi-vă și scutu- 
 Taţi-vă picioarele. 


Efect : Fluturele sporeşte 
flexibilitatea picioarelor, a 
șoldurilor şi întăreşte coap- 
sele. 


Poziţia Adamantină  Staţi pe călciie cu genun- 
ajrasana chii împreunați şi aşezaţi-vă 
mîinile pe ei. Respiraţi lent 
şi conştient. Ridicaţi-vă încet 
în genunchi, ținîndu-vă capul 
şi spatele perfect drepte. 
Așezaţi-vă în aceeaşi pos- 
tură. Repetați de două ori. 


Efect: Poziţia Adaman- 
tină e utilă pentru genunchi 
şi coapse. Deoarece combate 
somnolenta este o poziţie ce 


32 Dr. Svâmi Purnă 


poate fi practicată după mese, pentru a ajuta 
digestia. 


Relaxarea (Savasana) 


Întindeţi-vă pe covoraș, pe spate, cu corpul 
drept, călctiele alăturate, degetele picioarelor 
depărtate şi braţele de-a lungul trupului. Închideți 
ușor ochii şi gura. 

Concentraţi-vă asupra respirației. Amintiţi-vă 
că respiraţia şi creierul sînt strîns legate. 
Controlînd-o pe cea dintii și făcînd-o să fie foarte 
lentă, calmăm spiritul. Calmul spiritului este 
esenţial pentru sănătate. 

Relaxaţi acum fiecare membru al trupului. 
Începeţi cu degetele picioarelor scuturindu-le uşor ; 
apoi relaxaţi-le. Relaxaţi gleznele şi partea de jos a 
picioarelor, genunchii... coapsele... şoldurile. 
Oriunde se află o încheietură, concentraţi-vă pe 
relaxarea ei... membrele superioare şi inferioare 
vor urma automat. 

În acelaşi mod, eliberaţi tensiunea şi încordarea 
din coloana vertebrală și spate. Relaxaţi-vă regiu- 
nea abdominală, apoi pieptul, astfel încât inima şi 

plămînii să profite. Acum umerii, permiţind re- 
laxării să cuprindă braţele. Continuaţi pînă la 
frunte, ca să relaxaţi toată fața și pielea capului. 
Tot trupul e relaxat complet acum. Rămiîneţi astfel 
cel puţin cinci pînă la zece minute. 

Încetiniţi-vă şi reglați-vă respiraţia, faceţi-o să 
fie complet ritmică, fără nici un sunet. Apoi, lent, 
fără smucituri sau încordare, întoarceţi-vă pe par- 
tea dreaptă. Îndoiţi braţul drept şi aşezaţi-l ca pe o 
pernă sub cap. Puneţi călcîiele unul peste altul, 
corpul fiind fără nici un pic de tensiune. Rostogo- 
liţi-vă uşor pe spate. Ridicaţi picioarele puţin şi re- 
laxaţi-le din nou. Fiţi atent să menţineţi tot trupul 
drept şi neîncordat. Întoarceţi-vă acum pe partea 
stîngă şi repetați procedeul. Rostogoliţi-vă ușor pe 
spate. După ce inspirați profund, expiraţi lent şi ri- 


dicați-vă calm. 


Efect : Relaxarea care urmează exerciţiilor e un 
proces în care în muşchii trupului nu e generată nici 
o tensiune activă. În timpul stării de relaxare pro- 
fundă, încordarea mușchilor şi a ţesuturilor scade 
foarte mult, ceea ce duce la o sporită irigare cu 
sînge a acestora, oferindu-le substanțele nutritive 

şi oxigenul esenţial pentru eliberarea energiei. 
Totodată, resturile sînt eliminate din sistem. 

Se crede că senzaţia de oboseală de după exer- 
ciţii se datorează acestor resturi acumulate. Elimi- 
narea lor grabnică alungă oboseala. E esenţial să 
încheiaţi fiecare ședință de asana yoga cu relaxare 
totală. 

Disciplină și exersare 


E recomandabil să practicaţi aceste poziţii în 
mod regulat, de preferat în fiecare zi. În timpul 
săptămînii următoare, faceţi efortul de a vă mișca 
și de a păşi cu graţie, relaxat, respingînd gîndurile 
cu privire la dispute, mînie sau dispreţ. Amintiţi-vă 
că sînteţi o parte a Întregului, ca toți ceilalți. 


SĂPTĂMÎNA A DOUA 


Primele roade ale practicii yoga sînt : sănătate, 
pierderi puţine, un ten luminos, o ușurință a trupului, 
o mireasmă plăcută, o voce dulce și lipsa lăcomiei... 


/ —/ 
— SVETASVATARA UPANIȘADE — 


Acest citat este încurajator. Desigur, nu ne putem 
aștepta la toate rezultatele de mai sus după o 
săptămînă de exersare. Totuși, chiar într-o pe- 
rioadă atît de scurtă, mulți elevi noi vor fi dobindit 
deja un sentiment tot mai puternic de bunăstare, 
prospețime şi vitalitate. Acestea sînt rezultatele 
procesului de purificare care a fost declanşat. 

Cei mai mulți oameni au deja o rutină simplă a 
igienei zilnice, constînd din îmbăiere, spălatul pe 
dinți şi aşa mai departe. Curăţenia limbii s-ar putea 
adăuga grijii pentru gură. Aţi observat că dimi- 

neața limba poate fi acoperită de un strat gros ce- 
nuşiu ? Acesta nu e decît un alt mod al corpului de 
a elimina toxinele şi bacteriile dăunătoare ; totuşi, 
dacă nu îndepărtați aceste depuneri, ele vor fi pur 
şi simplu înghiţite din nou cu mîncarea şi băutura. 
Transformaţi, deci, curăţarea limbii într-o parte a 
rutinei din fiecare dimineaţă. Puteţi face asta 
„Zgîriind“ ușor limba cu o linguriţă întoarsă ce va 
îndepărta cea mai mare parte a depunerii. (Folo- 
siți aceeași linguriţă și păstraţi-o împreună cu pe- 
riuţa de dinţi.) Vă veţi simţi gura proaspătă şi 
curată, apreciind gustul alimentelor nutritive. 


iștii 


Concentrarea asupra lin 


Aşezaţi-vă pe covoraş într-o poziţie lejeră, cu 
picioarele încrucişate şi mîinile pe genunchi. 
Căutaţi în memorie un eveniment care v-a adus 
multă linişte şi seninătate. Aceasta poate fi o plim- 
bare pe malul mării... sau poate cîteva clipe petre- 
cute într-o pădure maiestuoasă... un răsărit în 
munți... un apus pe un lac limpede... orice lucru 
care readuce frumusețea liniștită şi pacea momen- 
tului. Amintiţi-vă senzaţia de pace fără să insistați 

prea mult pe incidentul respectiv. Lăsaţi liniştea să 
vi se reverse în trup şi minte, abandonaţi-vă întreaga 
fiinţă unei stări de seninătate. 


incălzirea 


Legănarea tăietorului de lemn 


Staţi drept, cu picioarele depărtate cam şaizeci 
de centimetri. Inspiraţi ridicîndu-vă braţele drept 
deasupra capului. Aplecaţi-vă pe spate cît puteţi. 
Opriţi-vă. Expiraţi legănîndu-vă lent în față şi în 
jos printre picioare. Inspiraţi... şi repetați de două 
ori. Relaxaţi-vă şi observați. 


Atenţie : Dacă aveţi probleme cu spatele, tre- 
buie să evitaţi acest exercițiu pînă cînd simțiţi că 
spatele a început să devină mai flexibil şi să se for- 
tifice prin exerciții yoga regulate. 


Exerciţiul gleznelor 


Vedeţi săptămîna întîi. 


Întinderea picioarelor 


Vedeți săptămîna întîi. 

Ridicări ale picioarelor 


Întindeţi-vă pe spate, cu braţele desfăcute la ni- 
velul umerilor. Îndoiţi genunchiul stîng (pentru a 
preveni încordarea spatelui) cu talpa pe podea. 
Ridicaţi piciorul drept cît puteţi, ţinînd genunchiul 
perfect întins. Trageţi degetele de la picioare spre 
corp. Rămîneţi astfel trei-cinci secunde. Coboriţi 
piciorul încet, expirînd. Repetaţi de două ori. 
Schimbaţi piciorul şi repetați secvenţa. Ridicaţi 
apoi ambele picioare împreună ; rămîneţi așa trei 
pînă la cinci secunde. Coboriţi încet ambele pi- 
cioare, expirînd. Ţineţi genunchii drepţi tot timpul 
exerciţiului. Acum relaxaţi-vă şi observaţi-vă trupul. 


Efect : Ridicările piciorului sînt deosebit de 
bune pentru întărirea mușchilor abdominali și a 
părţii inferioare a spatelui. 

Atenţie : Dacă aveţi probleme cu această parte 
a spatelui sau simţiţi vreo încordare nepotrivită în 
această regiune, s-ar putea să doriţi să îndoiţi ge- 
nunchii uşor în timp ce ridicaţi şi coboriţi picioa- 
rele. 


Rotirea coloanei 


Vedeţi săptămîna întîi. 

Vedeţi săptămîna întîi. 


Pisica 


, a Aşezaţi-vă pe spate, cu 
Rotirea bazinului braţele întinse la nivelul ume- 


Ardha Vakrăsana 
rilor. Îndoiţi genunchiul drept 


aşezîndu-i talpa în spatele 
genunchiului stîng. Întindeţi 
piciorul drept în partea 
<3 dreaptă. Aduceţi-l apoi de-a 
curmezişul trupului, în par- 
tea stîngă, atingiînd podeaua 
cu genunchiul. Readuceţi 
genunchiul în poziţia verti- 
cală. Îndreptaţi piciorul. Re- 
petaţi şi observați. 


42 Dr. Svami Purnă 

Efect: Rotirea bazinului sporeşte flexibilitatea 
coloanei vertebrale şi a şoldurilor. E utilă pentru 
corecții minore ale coloanei, oferind trupului un 
echilibru al energiei. 


Cobra | Întindeți-vă cu faţa în 
Bhujangasana jos. Aşezaţi palmele pe po- 
dea sub umeri, cu degetele 
întoarse uşor spre interior. 
Ridicaţi lent fruntea, nasul, 
bărbia, toată partea de jos a 
trupului pînă la ombilic. 
Greutatea este suportată de 


ambele miîini, de bazin şi de 

picioare. Țineţi coatele îndoite 

ușor și nu lăsaţi umerii să se 

ridice spre urechi. Rămîneţi 
astfel zece secunde, concentrîndu-vă atenția asu- 
pra părţii de jos a spatelui. Lăsaţi-vă foarte uşor 
trupul la podea, apoi bărbia, nasul și fruntea. Re- 
laxaţi-vă şi observaţi-vă trupul. 


Efect: Poziţie de primă importanță, Cobra 
sporește fluxul sanguin în organele abdominale, 
înlătură indigestia, constipaţia şi balonarea, și are, 
de asemenea, o acţiune stimulantă asupra regiunii 

vertebrale, astfel că întregul corp e revitalizat. Cobra 
previne şi corectează deformările coloanei şi e in- 
dispensabilă corectării unor disfuncţionalităţi ale 
rinichilor, precum infecții repetate şi formarea de 
calculi (pietre). E utilă şi celor care suferă de o 
funcţionare lentă a tiroidei, oferind totodată încre- 
dere. 


Atenţie : Trebuie practicată foarte ușor ; evitaţi 
această asana dacă sînteți predispușşi la hernie. 


a uta Stati pe călciie. Aplecaţi-vă 
Poziţia Copilului aa P P a 
Vajrāsana Variation lent înainte, permițînd frunții 
să atingă podeaua, cu brațele 
întinse lejer pe lîngă corp. 
Rămîneți așa şi relaxați-vă 
atîta timp cît vă simțitți 
comod. Ridicați-vă lent, 


îndreptînd corpul, înălţînd 
umerii și, în cele din urmă, 


capul. 


Efect: Relaxare. Poziţia Copilului stimulează 
circulația sangvină periferică şi cerebrală. E, de a- 
semenea, utilă pentru toate organele abdomi- 


nale, combate oboseala şi cultivă umilinţa. 

Poziţia Efectului  ÎNtindeţi-vă pe spate. Ri- 

invers dicaţi încet picioarele de la 
Viparita Karani podea. Susţinîndu-vă şoldu- 
rile cu amîndouă mîinile, 
aduceţi lent picioarele dea- 
supra capului. Îndreptaţi 
ambele picioare şi rămîneţi 
aşa cît timp vă simţiţi co- 
mod. Concentraţi-vă asupra 


feței şi gîtului. Coboriţi 
foarte lent picioarele. Dacă 
e necesar, le puteţi îndoi în 
timp ce le coboriţi. 

Efect : Reîntinerire. Poziţia Efectului invers in- 
tensifică circulația sangvină în zona gâtului şi a 
feţei, constituind astfel un lifting natural al chipu- 
lui. De asemenea, ea e profitabilă pentru plămîni 
şi inimă. Poziţia efectului invers poate fi folosită 
împotriva varicelor şi hemoroizilor. 


Atenţie : Această postură, precum și alte poziţii 
ale Efectului invers, trebuie evitate dacă suferiţi de 
hipertensiune, hipertiroidie sau aveți probleme cu 
inima. Trebuie, de asemenea, evitată în timpul ci- 


clului menstrual puternic. 

ei Arborelui | Staţi AA ta, in 
Tksăsana tălpile una lîngă alta şi 


braţele atirnînd liber pe 
lîngă trup. Concentraţi-vă 
privirea asupra unui punct 
imaginar aflat drept în faţă. 
Ridicaţi piciorul drept, 
aşezînd talpa în interiorul 
coapsei stîngi, cît mai sus 
posibil. Cînd v-aţi echilibrat, 
ridicați ambele braţe simul- 
tan, împreunîndu-vă palmele 


deasupra capului. Staţi astfel treizeci de secunde. 
Coborîţi ușor braţele. Destindeţi piciorul de pe 
coapsă. Repetaţi exerciţiul cu celălalt picior ; cînd 
aţi terminat, relaxaţi-vă şi observaţi-vă trupul. 


Efect: Este un exerciţiu de concentrare ce 
contribuie la menţinerea echilibrului şi stabilităţii 
trupului şi spiritului. 


Respirația completă 


Întindeţi-vă pe covoraș, cu faţa în sus și braţele 
întinse lejer pe lîngă corp. Închideţi uşor gura şi ochii. 
Observati cu atenţie, cîteva clipe, fluxul și refluxul 

răsuflării normale. Aşezaţi-vă apoi mîinile în zona 
ombilicului. 

Expiraţi lent, golindu-vă plămînii cît puteţi mai 
mult. Nu vă forțați. Inspiraţi acum lent pe nas, 
împingînd abdomenul uşor în afară, dilatînd apoi 
cutia toracică și ridicînd în cele din urmă partea 
superioară a pieptului şi umerii, în timp ce termi- 
naţi de inspirat. 

La sfîrşitul inspiraţiei veţi observa o uşoară re- 
tragere a abdomenului. Acesta este începutul expi- 
raţiei. În aceeași ordine, expiraţi pe nas, încordînd 
abdomenul, contractînd cutia toracică şi, în sfârşit, 
relaxînd umerii. 

Inspirația și expiraţia pot urma una alteia lin, 
uşor, ca un val. Hotărîţi-vă singur ritmul. 

Această tehnică poate necesita puţină exersare. 
Evitaţi orice încordare în respiraţie. 


Relaxarea 


Acum sînteți gata pentru relaxare. Rămîneţi 
culcat pe podea și continuaţi să respiraţi lent şi 
normal. 

Concentraţi-vă întreaga atenţie asupra picioa- 
relor, pentru o clipă. Acum relaxaţi-le. Simţiţi cum 

picioarele vă furnică şi devin calde, greoaie. 
Concentraţi-vă asupra gleznelor și relaxaţi-le... apoi 
pulpele... genunchii... coapsele, concentrîndu-vă 
atenţia asupra fiecărei părti la rîndul ei, eliberînd-o 
şi relaxînd-o. Acum vă veți simţi ambele picioare 
calde, greoaie, confortabile. 

În același mod concentraţi-vă asupra feselor 
pentru o clipă... şi gata. Îndreptaţi-vă atenţia asu- 
pra coloanei vertebrale. Începînd cu cea mai joasă 
vertebră, concentraţi-vă treptat și lent, urcînd de-a 
lungul coloanei, pînă la gît. Cînd vă destindeţi și vă 
relaxaţi, observați că întregul spate se relaxează, 
că s-a eliberat de tensiune şi că îl simţiți cald şi 
confortabil. 

Îndreptaţi-vă acum atenția spre abdomen, 
concentrîndu-vă mai ales asupra zonei ombilicale. 
În timp ce vă destindeți și vă relaxaţi, simțiți căldura 
şi greutatea confortabilă a organelor interne. 
Îndreptați-vă atenţia spre piept şi, relaxîndu-vă, veți 
simţi inima bătînd mai lent, plămînii respirînd mai 
încet. 

Concentraţi-vă acum asupra gitului și umerilor, 
și, în timp ce vă relaxaţi, veţi simți cum dispare 
orice rămăşiţă de încordare din acestea, prin 
braţe, antebrațe, palme şi degete... lăsîndu-vă 

membrele superioare și umerii relaxaţi şi destinşi. 

Concentraţi-vă asupra gâtului. Înghiţiți o dată 
sau de două ori. Îndreptaţi-vă atenţia asupra feței, 
relaxaţi-vă pe rînd bărbia, obrajii, nasul, ochii, ure- 
chile, fruntea. O dată cu fruntea se relaxează și 
pielea capului. 

Vă simţiţi acum tot corpul cald, relaxat şi greoi. 
Rămînînd mai mult timp astfel, s-ar putea să 
începeţi să vă simţiţi mai uşor, încercînd o plăcută 
senzaţie de plutire. Nu vă preocupaţi de gîndurile 
care v-ar putea veni. Rămîneţi relaxat în linişte cel 
puţin cinci-zece minute. 

Cînd vă reveniți din relaxare, daţi trupului timp 
să se „trezească“. Mişcaţi-vă mai întîi mîinile și pi- 
cioarele, respirați adînc o dată sau de două ori, ri- 
dicați braţele deasupra capului și întindeţi-vă tot 
trupul cîteva clipe. Rostogoliţi-vă apoi ușor într-o 
parte şi în alta (precum în exerciţiul de relaxare 
din săptămîna întîi) şi, în cele din urmă, ridicaţi-vă 
în capul oaselor. 


Disciplină şi exersare 


În timpul săptămînii următoare, meditați asu- 
pra efectului concentrării, asupra alegerii obiectu- 

lui acesteia și a intensității ei. Acordînd atenţie 
oricărui gînd, îl ajutaţi să se împlinească. Un gînd 
negativ poate, de asenemea, să se împlinească şi, 
în consecință, vă poate afecta. Fiţi atent la gîndu- 
rile pe care le căutaţi şi le cultivați. O asemenea 
cenzură poate deveni un sprijin inestimabil în 
exersarea stabilității afective. 


SĂPTĂMÎNA A TREIA 


Cele trei aspecte ale puterii trupului sînt: a 
obține, a păstra şi a folosi energia vitală. 


— DR. SVAMI PURNĂ — 


Atît calitatea cît şi cantitatea energiei vitale sînt de- 
terminate de aerul, apa şi alimentele care intră în or- 
ganism, ca şi de eliberarea reziduurilor, de gînduri și 
emoții. Furia, gelozia sau ura creează efectiv substanțe 
otrăvitoare în fiecare celulă, în timp ce dragostea, 
bunătatea, compasiunea au efecte curative, paliative şi 
regeneratoare asupra trupului. Ne construim singuri zi 
de zi, prin ceea ce mîncăm și bem, prin aerul pe care îl 
respirăm şi prin procesele noastre mintale. Meditînd 
asupra acestora, putem învăţa că în fiecare zi avem de 
ales între a construi și a distruge. 

Poziţiile şi exerciţiile respiratorii din această 
săptămînă au fost selectate pentru a ajuta la elimina- 
rea reziduurilor şi la fortificarea trupului şi minţii. 

Concentrarea asupra liniștii 


Aşezaţi-vă pe covoraş într-o poziţie lejeră, cu 
picioarele încrucişate şi mîinile odihnindu-se pe 
genunchi. Relaxaţi-vă rapid, închizînd ochii şi 
calmîndu-vă mintea. Respiraţi uşor şi natural. 
Amintiţi-vă o experienţă liniştită, senină. Lăsați 
pacea amintirii să vă invadeze trupul şi spiritul, 
abandonîndu-vă întreaga ființă unei stări de 
seninătate. 


Încălzirea 


Ca în săptămîna a doua. 


Poziţii 


Poziţia Copacului Vedeţi săptămîna întîi. 
mişcător 

Poziția Muntelui 
Parvatăsana 


Şedeţi pe călcîie sau cu 
picioarele încrucişate, ţinîn- 
du-vă corpul foarte drept. 
Ridicaţi braţele deasupra 
capului, lipind palmele, şi 
inspirați folosind tehnica 
respirației complete. Expi- 
raţi în timp ce coboriţi 
braţele pe genunchi. Repe- 
taţi de două ori. 


Efect : Ajută în cazul afecțiunilor respiratorii, 
sporind de asemenea hotărîrea şi rezistenţa. 


Poziţia Şarpelui 
e ar 
ridicat 
Naāagāsana 


Stați aşezat pe călciie, cu 
genunchii împreunați şi cu 
mîinile pe ei. Ridicați-vă 
lent, rámînînd îngenuncheat 
în timp ce înălțați braţele 
deasupra capului. Aplecaţi-vă 
înapoi ţinind corpul drept. 
Rămineţi astfel cît puteţi. 


Efect: Şarpele ridicat 
sporeşte rezistența şi fortifică 
voința. Este o poziție exce- 
lentă pentru genunchii cu 
încheieturi slabe. 

Stați drept, cu picioarele 
îndepărtate cam la nouăzeci 
de centimetri. Inspirați şi ri- 
dicați bratele în lateral pînă 
la nivelul umerilor. Întoarceţi 
piciorul stîng nouăzeci de 
grade spre stînga, iar pe cel 
drept patruzeci şi cinci de 
grade tot spre stînga. Expi- 
rați şi aplecați-vă de la brîu 
pentru a atinge piciorul stîng 
cu mîna stîngă. Cealaltă mînă 
este ridicată în sus, formînd o linie dreaptă cu 
brațul stîng. Întoarceţi fața spre mîna ridicată. 
Rămineţi astfel zece secunde. Inspiraţi şi reveniţi 
la poziţia verticală. Întoarceţi picioarele spre 


Poziţia Triunghiului 
rikonăsana 


dreapta în acelaşi mod şi repetaţi exercițiul pe par- 
tea dreaptă. Repetaţi de două ori pe fiecare parte, 
lent, blînd, cu atenţie. Relaxaţi-vă și observați. 


Efect : Triunghiul are un rol esenţial în reface- 
rea echilibrului nervos. Toxinele sînt eliminate și 
sînt prevenite coşurile şi furunculele, precum și 
multe infecţii. Rezultă o stare de sănătate generală ; 
triunghiul ajută, de asemenea, în cazul afecţiunilor 
pulmonare şi al bolilor de spate precum lumbago 
şi sciatică. Corpul devine uşor. 

Stînd întins cu faţa în jos 
pe covoraş, aşezaţi-vă capul 
pe frunte. Țineţi brațele de-a 
lungul trupului şi strîngeţi 
pumnii. Inspirați şi ridicați 
ambele picioare ţinînd ge- 
nunchii drepți. Rămîneți astfel 
zece secunde. Expiraţi şi co- 
boriţi lent picioarele. Re- 
laxaţi-vă şi repetaţi de două 
ori. Dacă acest exerciţiu vi se 
pare prea obositor, puteți ridica pe rînd cîte un pi- 
cior pînă cînd veţi reuşi să le ridicaţi pe ambele 
fără efort. 

Deşi această indicație sugerează să ridicaţi pi- 
cioarele inspirînd, unora le e mai uşor să realizeze 
această mișcare expirînd. Hotăriţi singur ce preferați. 


RA Lăcustei 


alabhāsana 


Efect: E o poziție utilă tuturor. Stimulează di- 
gestia, înlătură constipaţia şi întreține rinichii. De 
asemenea, coloana şi tot spatele sînt întărite. 

Notă : Practicarea acestui exercițiu afectează 
țesuturile fine şi vasele sangvine mici ale spatelui. 
Exact cum lăcustele au capacitatea specifică de a 
„sări în sus“, această asana sublimează multe din 
funcţiile „meschine“ ale trupului uman. 

Atenţie : Nu încercaţi Lăcusta dacă suferiți de 
hipertensiune arterială. 

Poziţia de Eliberare a Întindeţi-vă pe spate. 
vânturilor Inspiraţi. Expiraţi și trageţi 
Pavana Muktăsana si r e dd i) 
genunchiul drept spre piept 

cu ambele mîini. Apropiați 
capul de genunchi şi îndrep- 

să taţi corpul. Schimbaţi pi- 


J 
-y . ; ; 
cioarele şi repetați secvența 


L 
de două ori. Relaxați-vă și 
observați. 


Efect : Înlătură acumularea de gaze din intes- 
tine şi îmbunătăţeşte digestia. De asemenea, 
conferă ușurință trupului. 


Poziţia Efectului Vedeți săptămîna a doua. 
invers 

Controlul respirației 


Respirația purificatoare 


Vedeţi săptămîna întîi.„De trei ori. 


Respirația completă 


Faceţi de şapte ori ca în săptămîna a doua. 


Respirația completă cu bărbia strînsă 


După o inspiraţie completă, țineţi-vă respirația 
zece secunde, în timp ce apăsaţi puternic bărbia în 
piept. Eliberaţi bărbia expirînd lent. Faceţi acest 
exerciţiu de trei ori. 


Efect : Fortifică voinţa. 


Relaxarea 


Frica reprezintă una dintre senzațiile cele mai 
dăunătoare. Produce stres, iar acesta, la rîndul lui, fa- 
vorizează boala. Iată o metodă simplă şi eficace de 
depăşire a fricii. După ce v-aţi relaxat treptat trupul, 
ca de obicei, atingeţi-vă cu vîrful degetelor în mij- 

locul pieptului, concentrîndu-vă asupra acelei 
zone. Frica va dispărea instantaneu. 


Disciplină și exersare 


„Sînteți ceea ce mîncaţi“. Orice mîncaţi sau beţi 
se transformă într-o parte din voi. Orice vă intră în 
trup devine o componentă integrantă a acestuia, 
care vă influenţează la toate nivelurile — fizic, psi- 
hic, mintal şi spiritual. Alimente diferite, ale căror 
calităţi variază, produc reacţii chimice diverse în 
corpul omenesc. 

Aruncaţi o privire la ce vă oferă piaţa de azi. 
Alegem un anumit aliment pentru că arată 
atrăgător ? Pentru că are gust bun? Luăm în 
considerare valoarea nutritivă sau dătătoare de 
sănătate a alimentului ales ? Nu intenţionăm să 
intrăm în detalii, aici, cu privire la ce să mîncăm și 
cînd — există nenumărate cărți pe această 
temă — ci doar să vă ajutaţi să deveniți conștient 
de obiceiurile culinare. Dezvoltîndu-vă capacitatea 
de a discerne între alimentele ce fortifică şi 
întreţin corpul, şi acele substanțe care poluează 
sistemul, grăbind procesul de îmbătriînire, puteți 


SĂPTĂMÎNA A TREIA 59 


preveni crizele premature ale corpului. Cînd acesta 
este încărcat de impurități metabolice şi mintea va 
fi afectată în egală măsură. 

Alimente naturale pot fi procurate tot timpul 
anului. Ţinînd minte că cele şapte elemente nutri- 
tive necesare sănătății sînt : proteinele, grăsimile, 
hidrocarburile, vitaminele, mineralele, vegetalele 
şi apa, şi dînd oarecare atenţie alegerii alimente- 
lor, putem obţine mese nutrutive, echilibrate şi, în 
același timp, foarte gustoase. Învăţînd să opuneți 
rezistenţă influențelor externe nesănătoase şi ne- 
dorite, veţi spori nu doar rezistenţa la boală și stres 
a corpului, dar, de asemenea, vă veţi întări carac- 
terul şi voința. Sînteţi, într-adevăr, ceea ce mîncaţi. 

În timpul săptămînii ce urmează, daţi atenţie 
obiceiurilor dietetice, notati lucrurile care vă plac 
și cele care vă displac. Cercetaţi dacă acestea 
susțin sănătatea şi bunăstarea, curăţenia interioară 
sau dacă nu cumva simțurile stăpinesc adesea asu- 
pra raţiunii. 

Sugestie : Nu mîncaţi cînd sînteţi furios sau agi- 
tat. Veţi hrăni doar sentimentul respectiv, iar 


mînia va creşte. 


Dr. Svami Purnă 


Poziţia Muntelui 
(Parvatăsana) 

Cînd trupul se află într-un echilibru liniștit, res- 
piră ritmic pe nări într-un flux și reflux calm al 
răsuflării. Trăsura minţii e purtată de cai sălbatici. 
Ei trebuie îmmblinziţi. 


=i 
— SVETASVATARA UPANIŞADE— 


A fost deja menționată importanța vitală a res- 
pirației corecte. Întreaga voastră energie e in- 
fluențată de modul cum respirați şi la fel se 
întîmplă cu procesele intelectuale. Respirația şi 
creierul sînt strîns legate şi se influențează reci- 
proc tot timpul. Observați cum neliniştea e însoțită 
de o respirație superficială, rapidă ; şi după acelaşi 
semn, e posibil să calmați mintea agitată printr-o 
respiraţie conştient ritmică. Controlul respirației 
pune la îndemînă unul dintre cele mai eficace ins- 
trumente împotriva stresului şi anxietăţii în exis- 

tenţa de azi, plină de activităţi felurite. 

Există numeroase tehnici specializate în spori- 
rea capacităţii plămînilor şi a inimii pentru a le 
face să nu obosească niciodată. Yoghinii sînt capa- 
bili să sporească volumul de oxigen inspirat şi pot 
supraviețui eficace și plini de energie cu o canti- 
tate de oxigen oricît de redusă. Astfel, ei pot trăi în 
zone unde aerul este rarefiat, ca de pildă, pe cul- 
mile Himalaiei, la şapte mii de metri deasupra ni- 
velului mării. Datorită acestei capacități de control, 
ei îşi pot prelungi viaţa. 

Nu e important să dovedeşti sau să crezi mira- 
colul, dar asemenea exemple pot oferi o înţelegere 
a capacităţii respiratorie a omului sănătos. Tehni- 
cile greşite de respiraţie şi un aparat respirator 
subdezvoltat vor produce, în cele din urmă, 
îmbolnăviri. 

Exerciţiile acestei săptămîni au fost alese pen- 
tru a vă ajuta să vă dezvoltați şi întăriți potenţialul 
respiratoriu şi pentru a uşura cazurile de congestie 
pulmonară, guturai cronic şi chiar astm. 


istii 


Concentrarea asupra linis 
Relaxaţi-vă rapid şi concentrați-vă asupra li- 


niştii. 

Încălzirea 


Rotirea gîtului 
Vedeţi săptămîna întîi. 


Rotirea umerilor 
Vedeţi săptămîna întîi. 


Bandha triplă 


(6 A 


Bandha reprezintă „bucle“ în care sînt contrac- 
tate şi întinse anumite zone ale corpului. 


Vislele : Aşezaţi-vă pe covoraş, cu picioarele 
întinse în față. Imaginaţi-vă că visliți. Aplecaţi-vă 
înainte cu braţele întinse şi expirați. Inspiraţi cînd 
trageţi de vîsle şi lăsați-vă pe spate. Împingeţi-vă 
bărbia în piept, cu mușchii abdominali şi anali 
contractați. Repetaţi mişcările înainte și înapoi 
cam de şapte ori. 

Cazanul : Rămîneţi în aceeași poziţie, cu pi- 
cioarele întinse în faţă. Închipuiţi-vă că învirtiţi 
într-un cazan uriaş, mişcîndu-vă mîinile în cerc. 


Faceţi şapte cercuri în fiecare direcţie. 


Clopotul : Staţi jos, cu picioarele întinse în faţă. 

Inspiraţi ridicînd braţele deasupra capului. Închi- 
puiţi-vă că ţineţi cu ambele miini o sfoară grea 
pentru a trage un clopot uriaș. Expiraţi şi trageţi în 
jos cu toată puterea. Repetaţi de șapte ori. 

Practicarea exerciţiilor de mai sus vă poate sti- 
mula considerabil nivelul energetic. Cazanul şi clo- 
potul favorizează circulaţia în plămîni şi inimă. 

După aceste exerciţii, relaxaţi-vă și odihniţi-vă, 
observînd ce efect au asupra trupului. 


Ridicări ale picioarelor 


Vedeţi săptămîna a doua. 


Poziţii 
Răsuci minii Stați jos, cu picioarele 
r aaia. a întinse. Trageți piciorul 


drept spre corp. Așezaţi laba 
piciorului drept de-a curme- 
zişul celui stîng, pe podea, 
lîngă genunchi. Inspirați. 
Răsuciţi-vă partea de sus a 
corpului spre dreapta, aşe- 
zînd ambele mîini pe podea, 
în partea dreaptă a corpului. 
Priviţi peste umărul drept și 

expirați. "Ţineţi-vă respirația cel puţin zece se- 
cunde. Inspiraţi în timp ce reveniţi ușor din poziţie 
şi repetaţi pe partea opusă. Poziţia e foarte le- 
jeră şi uşor de realizat. 


Efect : Răsucirea simplă întăreşte întregul sis- 
tem nervos și contribuie la îndreptarea deformări- 
lor coloanei. Încrucișarea curenților pozitivi şi 
negativi (ha şi tha) influenţează echilibrul acestora 
şi conferă o sănătate perfectă. Din punct de ve- 
dere psihologic, această poziţie oferă echilibru, 
stabilitate şi încredere în sine. 


Vedeţi săptămîna a doua. 


Cobra 

Caii iai el Stati jos, cu piciorul 

aha Mudra drept întins. Îndoiţi-l pe cel 
stîng, aşezîndu-i talpa sub 
coapsa dreaptă. Inspiraţi ri- 
dicînd ambele braţe. Expi- 
raţi, coborind încet tot 


trupul pentru a cuprinde pi- 


_ciorul drept cu amîndouă 
mîinile. Așezaţi-vă capul pe 
genunchiul drept. Repetaţi 
poziţia foarte lent şi apoi 
executaţi-o de două ori pe 
partea cealaltă. Aveţi grijă 
să intrați și să ieşiţi din 
această poziţie cu atenţie şi 
foarte lin. Relaxați-vă şi ob- 
servaţi. 

Efect : Poziţia Capul la genunchi unifică în trup 
energiile solare și selenare, conferind echilibru, 
rezistență şi imunitate. Sporește capacitatea 
plămînilor şi îndepărtează mirosurile provenite de 
la secrețiile corporale. Sînt trezite instinctele 


superioare ale fiinţei umane. 

Faţa vacii aa e ci ce he tă 
Gomukhăsana podea, cu picioarele întinse 
înainte. Îndoiţi piciorul stîng 
aşezîndu-i călciiul în partea 
exterioară a șoldului drept. 
Ridicaţi piciorul drept peste 
stîngul, călcîiul drept atin- 
gînd exteriorul șoldului stîng. 
Observaţi că poziţia picioa- 
relor seamănă cu forma 
coarnelor unei vaci sau ale 
unui taur. 


Efecte : Curenţii ha şi tha 
se întretaie promovînd echi- 
librul trupului şi un spirit 
calm, stabil. Această poziţie 
întinde şi conferă elastici- 
tate nervului sciatic. Exersa- 
rea repetată calmează 
cazurile dureroase de scia- 
tică. 

Notă : Încercaţi Faţa vacii doar dacă sînteți 
sănătos. S-ar putea să descoperiți că trebuie să 


perseveraţi în practica Yoga înainte să puteţi efec- 
tua exerciţiul acesta. 

Faza a doua : Stînd așe- 
zat în poziţia de mai sus, cu 
piciorul drept deasupra, ri- 
dicaţi şi aplecaţi brațul 
drept pentru a atinge mijlo- 
cul spatelui. Întindeți braţul 
stîng la spate, de la nivelul 
briului şi apucaţi degetele 
miîinii drepte. Țineţi capul şi gîtul drepte. Rămîneţi 
astfel cel puţin zece secunde. Repetaţi figura pe 
partea opusă, schimbînd poziţia picioarelor pentru 
a-l așeza pe stîngul deasupra şi pentru a ridica 
braţul stîng ca să atingă mijlocul spatelui. 

Efect : Faţa vacii stimulează dezvoltarea brațe- 
lor şi a umerilor. Este foarte utilă în cazul bolilor 
de plămîni, mişcarea respiratorie a acestora fiind 
alternativ oprită şi intensificată. Această asana pu- 
rifică alveolele plăminilor. 


Vedeţi săptămîna a doua. 


Poziţia Efectului 
invers 

Smochinul sacru Staţi drept. Întindeţi 


Asvattăsana braţul stîng în sus, piciorul 
drept înapoi şi braţul drept 
într-o parte. Opriţi-vă. Des- 

T tindeți-vă şi repetați pe par- 
iN tea cealaltă. 


Efect: Deşi este atît de 
simplu de realizat, această 
poziţie este deosebit de utilă. 
Înlesneşte circulația pranei, 
forța vitală, în întregul corp, aceasta ducînd la o ab- 
sorbție sporită a oxigenului și la o mai bună elimi- 
nare a bioxidului de carbon. Smochinul sacru, sau 
smochinul indian, e considerat o specie superioară 
de copac, pentru că eliberează oxigen şi în timpul 
nopţii. Această poziţie ridică nivelul energetic, 
ușurează afecțiunile respiratorii şi eliberează căile 
respiratorii. Este, de asemenea, utilă în cazul alergii- 
lor. Este excelentă în timpul sarcinii, îmbunătăţind 
circulaţia sangvină la făt și uşurînd durerile naşterii. 


Relaxarea și controlul 
respirației 


Întindeţi-vă şi relaxaţi-vă ca de obicei. Cînd trupul 

vi s-a relaxat în întregime, îndreptaţi-vă atenţia 
asupra respirației. Începeţi respirînd lent, regulat, 
profund. Expiraţi şi imaginaţi-vă că eliminaţi toate 
otrăvurile și resturile metabolismului, împreună cu 
orice gînd sau idee negativă. Cînd inspirați, închi- 
puiţi-vă plin de energie pură, tămăduitoare, închi- 
puiţi-vă că sînteţi revitalizat şi renăscut. 


Disciplină şi exersare 


O veche legendă povesteşte că, atunci cînd 
Creatorul a dăruit viaţă fiinţei umane, i-a dat și un 
anumit număr de respiraţii. O dată acestea epui- 
zate, spiritul îşi va părăsi trupul. 

Avînd în vedere toate acestea, gîndiţi-vă la re- 
laţia dintre respirația rapidă, superficială şi nere- 
gulată, şi emoţiile negative, comparînd-o cu infuzia 
binecuvîntată de energie care rezultă dintr-o respi- 
raţie liniștită, egală. 

Săptămîna următoare, faceţi-vă timp să vă 
plimbaţi, inspirînd aer curat, mai ales dis-de-dimi- 
neaţă. Dacă locuiţi la oraş, puteți folosi parcul sau 
puteţi petrece o zi la ţară. S-ar putea să nu aveţi 
nici un smochin sacru prin preajmă, dar copacii, în 
general, eliberează oxigen şi forță vitală, vă li- 
niştesc privirea, vă luminează spiritul şi sînt o de- 
lectare pentru suflet. 


SĂPTĂMÎNA A CINCEA 


Disciplina e esența practicii yoga — disciplina 
trupului şi a spiritului. 


— DR. SVAMI PURNĂ — 


Disciplina trupului, a spiritului şi a emoţiilor 
este o condiţie esenţială a unei vieţi bine integrate 
și împlinite. Lipsa autocontrolului creează anxie- 
tate, frică şi stres. Puţină disciplină vă va aduce 
mai puţine greutăţi decît cele cauzate de dorinţă şi 
absenţa autocontrolului. Disciplina vă poate ajuta 
să vă întăriţi hotărîrea şi voinţa, canalizîndu-vă ast- 
fel energiile într-o direcţie pozitivă. 

O minte antrenată şi disciplinată devine un slu- 
jitor de încredere. Una condusă de dorinţă şi diri- 
jată de propriile-i impulsuri se transformă într-un 


stăpîn tiranic. 

Concentrarea asupra liniștii 


Relaxaţi-vă rapid şi concentraţi-vă asupra li- 


niștii. 


incălzirea 


Ca în săptămîna întîi. 


Aplecarea înainte 
icioare) 
Pădâhastăsana 


G 


Poziţii 


Staţi drept, cu picioarele 


(în ușor depărtate. Inspiraţi ri- 


dicîndu-vă braţele deasupra 
capului. Expiraţi lent, aple- 
cîndu-vă în faţă de la şolduri, 
şi aşezaţi-vă mîinile pe po- 
dea, lîngă tălpi. Împingeți 
uşor capul spre genunchi. 
Rămineţi astfel cîteva se- 
cunde. Dacă vă este greu să 
atingeți podeaua, aplecați-vă 
cît puteți şi apucați picioa- 
rele imediat sub pulpe. 
Îndreptați-vă foarte încet în 
timp ce inspirați din nou. 
Repetati o singură dată. 

Efect : Aplecarea înainte e o poziţie esenţială 
ce revitalizează coloana, sistemul nervos şi toate 
organele abdominale. Circulaţia sangvină sporită 
în zona creierului înlătură oboseala şi conferă o 
mai bună putere de concentrare. Este, de aseme- 
nea, utilă urechii interioare, corectînd dereglările 
de echilibru şi multe alte disfuncţionalităţi latente 
din trup sînt eliminate. În plus, umerii sînt întăriți, 
talia se subțiază şi începe procesul de pierdere în 
greutate. 

Atenţie : Nu vă forțați sau încordaţi dincolo de 
propriile limite. Evitaţi mereu smuciturile şi hopu- 
rile. 

Notă : Dacă suferiţi de ulcer duodenal, hiper- 
tensiune sau hipotensiune, ar trebui să practicaţi 
următoarea formulă modificată a aplecării înainte : 

Staţi drept, cu picioarele ușor depărtare. 
Aşezaţi-vă mîinile în jurul taliei, trăgînd umerii și 
coatele înainte. Inspiraţi şi ridicaţi bărbia opt-zece 
centimetri. Expiraţi și aplecaţi-vă lent înainte, de 
la şolduri, pînă cînd trupul este paralel cu po- 
deaua. Nu vă aplecaţi mai mult înainte şi ţineţi, tot 
timpul, bărbia ridicată. Rămîneţi astfel cîteva 
clipe, apoi reveniti încet la poziţia de pornire, in- 
halind. Repetati o singură dată. 

Eroul Staţi drept, cu braţele pe 
Virâsana lîngă corp şi picioarele 
depărtate la nouăzeci-o sută 
douăzeci de centimetri. 
Întoarceți-vă trupul și picio- 
rul drept cam nouăzeci de 
grade spre dreapta. Îndoiţi 
genunchiul drept, întinzînd 


N piciorul stîng.  Împingeţi 
înainte braţul drept, iar pe 
cel stîng trageţi-l în spate, 
formînd un unghi ascuţit la 
cot. Strîngeţi pumnii. Staţi 
astfel cel puţin zece se- 
cunde,  respirind normal. 
Reveniţi la poziţia de ple- 
care şi repetati îndoind pi- 
ciorul stîng. Relaxaţi-vă şi 


observați. 


Efect: Această asana vă va întări picioarele, 
coapsele, genunchii și braţele, subțiind talia. Eroul 
combate letargia și conferă curaj, neînfricare, tărie 


sufletească şi putere. 

Leul Îngenunchiaţi pe podea 
Simhăsana şi lăsaţi-vă trupul în jos ca să 
şadă pe călcîie. Braţele sînt 
bine fixate cu palmele pe 


(+2 14: genunchi, degetele des- 


făcute. Inspiraţi. Deschideţi 
~ gura cît de mult e posibil şi 
scoateţi limba cît puteţi de 
mult, atingîndu-vă bărbia. 
Expiraţi puternic. Relaxați-vă. 
Repetaţi cel puţin de cinci 
ori. 

Efect: Deşi nu este una dintre cele mai 
graţioase poziţii, această asana este inegalabilă în 
tratarea rapidă a unei dureri de gât, adesea în cîteva 
minute. Vocea devine clară, mirosul urît e elimi- 
nat, dinții şi maxilarele sînt întărite, iar vederea e 
îmbunătăţită. Practicată constant, ajută la vindeca- 
rea bilbiielii. De asemenea, această asana gene- 
rează curaj, dînd „puterea leului“, precum. şi o 
comportare, și reacții mai bine controlate. 

Atenţie : Evitaţi acest exerciţiu dacă suferiţi de 


afecțiuni cardiace sau de hipertensiune arterială. 

Balansul degetelor 
Tolangulâsana 

Întindeţi-vă pe spate, cu 
braţele pe lîngă trup şi pal- 
mele întoarse în jos. Ridi- 
caţi-vă simultan picioarele şi 
partea de sus a corpului, ba- 


> lansîndu-vă pe fese. Braţele 


sînt întinse în faţă, vîrfurile 
degetelor atingînd podeaua. 
Rămineţi astfel cîteva clipe 
şi lăsaţi-vă apoi, uşor, corpul 
pe podea. Repetaţi de două 
ori. Relaxaţi-vă şi observați. 


Efect: Această asana e 
nepreţuită pentru cei care 
vor să îşi sporească voinţa, 
rezistenţa și echilibrul. Ner- 
vozitatea e înlăturată. Această 
asana e utilă şi cînd e frig, 
datorită faptului că trupul 
se încălzeşte. 


Atenţie : Fiţi foarte atent cu acest exerciţiu, mai 


cu seamă dacă aveţi probleme cu partea inferioară 


a spatelui. 

lamaen Întindeţi-vă pe spate, cu 
Sarvangâsana brațele pe lîngă trup. Ridi- 
cați încet picioarele de pe 
podea, înălţindu-le în spate, 
deasupra capului. Conti- 
nuați ridicîndu-vă şoldurile 
şi corpul, susținîndu-vă şol- 
durile cu mîinile ca în po- 
ziția efectului invers. Cînd 
echilibraţi şi staţi comod în 


această poziţie, ridicaţi mai 
departe şoldurile,mişcîndu-vă 
mîinile în susul spatelui pînă cînd tot corpul este în 
linie dreaptă sau aproape, cu picioarele îndreptate 
spre tavan. Bărbia este strîns lipită de piept, iar 
corpul vi se sprijină acum pe umeri, ceafă şi braţe. 
Relaxaţi-vă în această poziţie respirînd lent, folo- 
sindu-vă muşchii abdominali. 

Cînd practicaţi pentru prima dată această po- 
zitie, rămîneţi astfel doar cîteva secunde. Puteţi mări 
treptat timpul în care staţi în lumînare. 


Efect : Inversarea ordinii gravitaționale în trup 
creează o regenerare a întregului sistem. Este o 
poziţie extrem de utilă coloanei şi organelor abdo- 
minale, avînd un efect purificator şi tonifiant asu- 

pra gitului, amigdalelor, ochilor şi sinusurilor. Pre- 
vine încărunţirea părului, îndepărtează mirosurile 
corporale și contracarează oboseala. Refacerea 
circulaţiei venoase o face de nepreţuit pentru cei 
care suferă de varice şi hemoroizi. 

Atenţie : Nu încercaţi această asana dacă sufe- 
riti de inimă, hipertiroidism sau hipertensiune. 
Trebuie, de asemenea, evitată în timpul hemora- 
giilor menstruale puternice. 


Peştele papua Ma pepa 
Matsyāsana ambele picioare întinse şi 
tălpile alăturate. Ridicați-vă 
partea dinainte a trupului şi 
sprijiniţi-vă pe coate. Ar- 
cuiți-vă spatele și aplecaţi-vă 
capul înapoi pînă cînd 
atingeți podeaua cu creşte- 
tul. Rămîneţi așa cîteva 
clipe. Pentru a reveni din 
această poziţie înălțaţi capul 
coborînd ușor trupul la podea. 
Fiţi atent să nu vă forțați 
sau încordaţi gitul. Repetaţi 
o dată sau de două ori. Re- 
laxaţi-vă şi observați ce 
simţiţi în trup. 

Efect: Peştele este foarte util ochilor, tiroidei, 
gitului şi plămînilor, fiind, de asemenea, de folos în 
cazul răcelilor şi afecțiunilor pulmonare. Partea 
superioară a coloanei este întărită. 

Întinderea gîtului din poziţia Peştele constituie 
contrabalansarea naturală de după presiunea ex- 
tremă asupra acestuia din poziţia Lumînare. 


Controlul respirației 


Respirația completă 


Așezaţi-vă pe covoraș, cu picioarele încrucişate 
şi spatele drept. Respiraţi ritmic pe nas, cum s-a 
explicat în săptămîna a doua. Continuaţi cam trei 
minute, relaxindu-vă şi lăsînd respiraţia să curgă 
normal. Evitaţi orice fel de încordare sau tensiune. 


Barba strînsă 
(Jâlandhara Bandha) 


Rămîneţi cu picioarele încrucișate. Expiraţi 
complet, apoi inspirați profund, fără să vă încor- 
daţi. Țineţi-vă acum respiraţia, împingînd puternic 
bărbia în piept pentru cîteva clipe. 

Efect : Bărbia strînsă sporeşte voinţa. 

Relaxarea 


Relaxaţi-vă trupul ca în prima săptămînă şi a 
doua. Cînd sînteţi total relaxat, repetaţi în minte o 
afirmaţie care să vă ajute să vă întăriţi voinţa, 
hotărîrea, perseverenta sau orice altă calitate pe 
care simțiți că ar trebui să v-o dezvoltați. lată cîteva 
exemple : 


„Randamentul meu se îmbunătăţeşte zilnic.“ 

„Lucrez consecvent şi cu entuziasm.“ 

„Realizez ceea ce mi-am propus.“ 

„Voința mea se întăreşte zilnic.“ 

„Perseverez în îndeplinirea datoriei, indiferent 
de dificultăți.“ 

„Trupul îmi este puternic, spiritul îmi este 
ferm.“ 


Dacă preferaţi să vă alegeți propriile cuvinte, 
care să se potrivească situației voastre, asiguraţi-vă 
că propoziţia este afirmativă : „Am... Fac... Pot...“ 
Este mult mai uşor acceptată de subconștient decît 
o propoziţie negativă. 


Disciplină şi exersare 


O practică simplă pentru obţinerea stăpînirii 
simţurilor e controlul vorbirii. Se iroseşte mult 

timp şi energie în conversațiile banale — chiar mai 
mult cu bîrfele răutăcioase şi insultele verbale. 
Birfa poate fi una dintre cele mai distructive 
otrăvuri mintale şi afective, făcînd rău atît autoru- 
lui ei, cît şi victimei. 

Energia vorbirii poate fi înțelept folosită în 
conversații înălțătoare și pline de spirit, în cuvinte 
de alinare, încurajare şi mărturisire, precum şi în... 
tăcere. Dacă nu există un comentariu util şi 
constructiv, de ce să vorbeşti ? S-a spus că e înţe- 
lept acela care ştie că nu are nimic de zis şi care nu 
poate fi convins s-o spună. 

Săptămîna care urmează, observaţi-vă obiceiu- 
rile verbale. Sînt creatoare, plăcute şi ferme ? 
Transmit vorbele dumneavoastră linişte, încre- 
dere, veselie, încurajare şi ajutor ? Sau vorbirea vă 
este întruchiparea vagului, a manipulării, a agre- 
siunii chiar ? Spuneţi lucruri pe care mai tirziu le 
regretați ?  Meditaţi la înțelepciunea acestui 
străvechi proverb arab : 


„Binecuvântat e cel ce spune o vorbă frumoasă, 
De trei ori binecuvîntat — cel ce o repetă.“ 

Cel cumpătat la mîncare, în mişcări, în fapte, în 
somn şi în starea de veghe ajunge la Yoga — care 
înlătură slăbiciunea. 


— BHAGAVAD GITA — 


Săptămîna trecută am vorbit despre disciplină 
ca fiind esența practicii yoga. Totuşi, chiar şi cea 
mai fermă disciplină, împinsă la extrem, se poate 
denatura în fanatism şi autotortură. 

Observaţi un pendul. Remarcaţi modul în care 
se leagănă încolo şi încoace faţă de linia de centru. 
Mişcarea pendulului oferă una dintre cele mai 
preţioase lecţii ale vieții. Dacă împingeţi pendulul 
într-o direcție, el va reveni la linia de bază, apoi se 
va legăna în direcția opusă într-o mișcare compen- 
satorie. Întreaga viață are caracteristica unui pendul. 
Gîndurile, cuvintele şi faptele hotărăsc intensitatea 
balansului ei şi a mişcării compensatorii de întoar- 

cere la polul opus. 

Dacă lucraţi peste măsură, veţi obosi. Dacă le- 
neviţi toată ziua, noaptea vă va găsi neliniștit şi ne- 
mulțumit. Exagerarea în plăcerea de a mînca va fi 
urmată de durerile indigestiei — pentru a nu mai 
pomeni de greutate. Oamenii ale căror stări de 
spirit şi emoţii pendulează într-o bucurie şi veselie 
extremă și cele mai profunde depresiuni sînt consi- 
derați „dezechilibrați“. Pendulul vieţii e prea activ 
în ceea ce îi priveşte. Cînd echilibrul emoţional e 
deranjat, ia naștere o influență stresantă pentru 
întregul sistem. În loc să vă gîndiţi şi să analizaţi 
calm, reacţionaţi ; şi datorită reacţiilor, pendulul e 
pus din nou în mişcare. Înainte de a vă înfuria, 
opriți-vă şi gîndiţi-vă puţin. Străduiţi-vă să vă 
controlați emoţiile, căci altfel ele vă vor domina. 
Viaţa va avea mereu suişuri şi coborişuri, culmi și 
văi. A trăi înţelept şi mulțumit înseamnă a nivela 
puţin culmile şi a umple puţin văile. Dacă marea 
bucurie nu vă copleşeşte, durerea şi tristețea vă 
vor găsi la fel de stabil. Echilibrul reprezintă una 
dintre cele mai importante lecţii ale practicii yoga. 

În fiecare săptămînă alegerea asanelor şi a pranaya- 
mei este astfel echilibrată, încît să afecteze întregul 
trup. Programul acestei săptămîni a fost selectat cu 
atenţie, aşa încît realizarea fiecărei poziţii vă va ajuta 
să vă stabiliți echilibrul energiilor psihice şi să vă 

îmbunătăţiți capacitatea de a vă armoniza şi echili- 
bra gîndurile, sentimentele şi obiceiurile. 


Concentrarea asupra liniștii 


Relaxaţi-vă rapid şi concentraţi-vă asupra li- 
niștii. 


incălzirea 


Întinderea principală 


Stati drept, cu picioarele apropiate. Inspiraţi, ri- 
dicîndu-vă braţele şi întinzîndu-le cît puteţi. Expi- 
rati şi coboriîți braţele. Repetaţi de cinci ori. 


Copacul mişcător 
Ca în săptămîna întîi. 
Rotirea taliei 


Tot în picioare, întindeţi braţele la nivelul ume- 
rilor. Răsuciți-vă lent şi uşor de la brîu spre dreapta, 
apoi spre stînga. Partea inferioară a trupului 
rămîne nemişcată. Respirați în ritmul mișcărilor. 
Repetaţi de cinci pînă la șapte ori în fiecare direcţie. 

Pisica 
Ca în săptămîna întîi. 
Ridicări ale picioarelor 
Ca în săptămîna întîi. 
Ridicări ale picioarelor și plimbarea 


Ridicaţi ambele picioare ca mai sus ; simulați, 
în aer, cam zece secunde, mişcarea acestora în 
timpul mersului, ţinînd genunchii drepţi şi dege- 
tele picioarelor trase spre corp. Lăsaţi uşor picioa- 
rele în jos. Relaxaţi-vă şi observați. 


Ca în săptămîna a patra. 

Poziţia leului 


Barca în semilună 
Năâvăsana 


Ca în săptămîna a cincea. 


Întindeţi-vă pe spate, cu 
brațele lejer pe lîngă trup. 
Inspiraţi. În timp ce expiraţi, 
ridicați simultan picioarele 
şi partea superioară a corpu- 
lui, balansîndu-vă pe fese. 
Ridicaţi braţele şi întindeți-le 
în față, orizontal, cu dege- 


tele îndreptate spre genunchi. 


(Dacă e nevoie, apucaţi ge- 
nunchii cu mîinile). Menţineţi 
poziţia cîteva clipe. Coboriţi 
lent trupul la podea. Repe- 
taţi de cîteva ori. Relaxaţi-vă 
şi observați. 

Efect : Întregul trup este echilibrat şi întărit, iar 
coloana este revitalizată. Centrul energetic din ju- 
rul ombilicului este corectat, înlăturînd proble- 
mele digestive şi regenerînd toate organele 
abdominale. Nervozitatea dispare, iar trupul se 
încălzeşte. 

Atenţie : La fel ca în cazul poziției Balansul de- 
getelor (din săptămîna a cincea), trebuie să abor- 
daţi Barca în semilună cu precauţie, dacă sufeniţi 
de afecţiuni ale părţii inferioare a spatelui. Este in- 
dicat, ca înainte de a încerca această poziţie, să vă 
întăriţi spatele prin exerciţii yoga regulate. 


Balansoarul Stati culcat cu fața în jos 
Dolasana şi întindeţi braţele deasupra 
capului. Inspiraţi şi ridicaţi 
simultan brațele, partea 
superioară a corpului și pi- 
cioarele. Rămîneți aşa zece 
~y secunde. Expirați şi relaxaţi-vă 
pe podea. Repetaţi de două 
ori. Relaxaţi-vă total şi ob- 

servati. 


Efect : Tot trupul e revitalizat, iar ținuta lui este 
îmbunătățită. Este util pentru digestie și „slăbiciuni“ 
abdominale. Ajută, de asemenea, plămînilor şi cir- 

culaţiei. Întregul corp devine uşor şi agil. Rezis- 
tenţa şi voinţa sînt întărite. 


Boul Îngenuncheaţi cu ambele 
Vrisabhăsana  miini pe podea. Respiraţi 
uşor și regulat. Întoarceţi un 
minut tălpile spre dreapta, 

apoi spre stînga. 


Efect : O poziţie foarte 
uşoară pentru cei mai mulți, 
„Boul creează un sentiment 
” de bunăstare, calm şi sigu- 
ranţă a spiritului, înlăturînd, 
de asemenea, balonarea. Cînd 
tălpile sînt întoarse spre dreapta, nara stîngă este 
eliberată, cea dreaptă fiind blocată cînd tălpile sînt 
întoarse spre stînga. 


Plugul Întindeţi-vă pe spate, cu 
SE sana braţele de o parte şi de alta a 
corpului şi cu palmele pe 
podea. Ridicaţi lent picioa- 
rele şi corpul (precum în 


J poziţia Efectului invers, din 
săptămîna a doua). Ţineţi pi- 
cioarele cît mai drept posibil. 

Susţinîndu-vă spatele cu amîndouă mîinile, conti- 
nuați să vă înălțaţi picioarele şi trupul, peste şi din- 
colo de cap, pînă cînd atingeţi cu degetele 
picioarelor podeaua, în spatele capului. Dacă 
simţiţi o încordare prea mare în spate, depărtaţi pi- 
cioarele cînd efectuaţi pentru prima dată acest 
exerciţiu. Doar cînd vă simţiți foarte bine în 
această poziție, renunțaţi la sprijinul spatelui, 
așezindu-vă braţele întinse pe podea. Rămineți 
doar zece secunde la început. După ce corpul vi se 
obișnuiește cu această poziţie, puteţi rămîne mai 
mult timp în ea. Îndreptaţi-vă foarte lent trupul pînă 


la poziţia de plecare. 


Efect : Excelent pentru întregul sistem nervos, 
Plugul îndepărtează imediat oboseala, apatia şi ex- 
tenuarea. Corectează deformările coloanei şi ajută 
Ja regenerarea pieptului, plămînilor şi a tuturor or- 
ganelor abdominale. Este deosebit de folositor 
diabeticilor, datorită efectului de reglare a pan- 
creasului şi a glandelor endocrine. 

Atenţie : Nu practicaţi această asana dacă aveţi 


hernie de disc. 

Ca în săptămîna a doua. 


Copacul 


Controlul respirației 


Respirația totală (Accelerată și încetinită) 


Staţi jos, cu spatele drept, ca de obicei, şi respi- 
rați ritmic ca în săptămîna a doua. După aproxi- 
mativ un minut, măriți foarte încet ritmul 
respirației, timp de numai cîteva clipe, apoi re- 
duceţi-l din nou, tot pentru cîteva clipe. Continuaţi 
cam două-trei minute. 


Efect : Echilibru. 

Respirația alternativă 


Staţi din nou jos, cu spa- 
tele drept, cu coloana verte- 
brală întinsă și capul ridicat. 
Pentru a vă concentra, s-ar 
putea să simţiți nevoia de a 
închide ochii. Folosindu-vă 
mîna dreaptă pentru acest 
exercițiu, îndoiţi arătătorul 


și mijlociul în palmă, lăsînd 
libere degetul mare, inelarul 
și degetul mic. Degetul 
mare va controla nara 
dreaptă, inelarul și cel 
mic — nara stîngă ; începeţi 
după cum urmează : 

Blocaţi nara dreaptă cu degetul mare și inspi- 
raţi încet, adînc, pe nara stîngă. 

Ţineţi-vă respirația doar trei secunde, nu mai 
mult. 

Blocaţi nara stîngă cu degetul inelar şi cel mic, 
şi expiraţi prin nara dreaptă. 


După o pauză normală, inspirați pe nara 

dreaptă, nara stîngă fiind tot blocată. 
Ţineţi-vă din nou respiraţia două trei secunde. 
Blocaţi nara dreaptă şi expiraţi pe nara stîngă. 
Astfel se încheie un exerciţiu. Începătorii ar tre- 
bui să se limiteze la trei exerciţii. Numărul acestora 
poate creşte pe măsură ce sistemul se 
îmbunătăţeşte. 


Efect : Echilibrul trupului şi cumpătarea spiritu- 
lui. Respirația alternativă purifică, de asemenea, 
nervii, relaxînd și împrospătînd. 


Sfaturi pentru echilibru 


Dacă poziţiile de echilibru au constituit o sursă 
de frustrare, ideile de mai jos vă pot ajuta să 
îndreptaţi această dificultate. 


Mai întîi de toate, verificați-vă tehnica. De 
exemplu, cînd realizaţi poziția Arborelui, asiguraţi-vă 
că șoldurile se află la acelaşi nivel. Închipuiţi-vă că 
piciorul de susținere „împinge“ în podea. 

Inspiraţi adînc cînd ridicaţi brațele deasupra 
capului şi concentraţi-vă privirea pe un punct aflat 
în linie dreaptă cu ochii. Respirația trebuie să fie 

calmă și regulată. Nu forțați concentrarea, căci 
astfel trupul vă va deveni rigid, creînd noi dezechi- 
libre. 

De asemenea, se va dovedi frustrantă încerca- 
rea de a impune corpului echilibrul în timpul unei 
răsturnări emoţionale ; de fapt, asta va spori difi- 
cultăţile. Totuşi, dacă puteți să vă recunoaşteţi 
emoţiile şi limitele, puteți începe să le depăşiţi. 
Momentan, problema poate fi rezolvată rizînd de 
propria stîngăcie sau de o cădere. Îngrijorarea, furia, 
agitația afectivă sînt adesea însoţite de un senti- 
ment de apăsare şi contractare în jurul ombilicului 
și în regiunea inimii. Rîsul din inimă oferă o des- 
tindere aproape instantanee, restabilind echilibrul. 

Cei mai mulţi aţi trecut prin stări de boală, 
tristeţe şi alte tulburări, momente cînd, bizuindu-vă 
pe altcineva pentru o perioadă, vi s-a oferit spriji- 
nul care v-a ajutat să vă regăsiți propriul echili- 
bru — să vă puneţi din nou pe picioare. Tot astfel, 
puteţi folosi un punct de sprijin temporar pentru 
poziţiile de echilibru. Folosiţi drept proptea un 
scaun, peretele sau orice alt lucru pe care îl puteți 
apuca pentru susținere. Simpla plăcere și satis- 
facţie de a putea să realizaţi poziţia va elimina o 

mare parte a frustrării, oferind un şi mai bun echi- 
libru. 

Desigur, nu puteţi să vă bizuiţi sau să vă spriji- 
niţi mereu pe un perete, un scaun, un om, pe idei, 
instituții sau obiceiuri. Proptelele sînt unelte menite 
a vă ajuta să descoperiţi propriul echilibru prin 
propria încredere în sine. 


Relaxare și meditaţie 


Grădina cu flori 


Relaxaţi-vă treptat trupul. Respiraţi încet şi rit- 
mic. Calmaţi-vă mintea, lăsînd toate gîndurile să se 
îndepărteze ca norii pe cer. Cînd începeţi să 
pătrundeţi în liniştea propriei fiinţe, imaginaţi-vă o 
grădină frumoasă. Faceţi-o să fie aşa cum vreți. 

Cînd intraţi în grădină, observați că există un 
loc unde puteţi lăsa toate poverile pe care le pur- 
taţi... grijile... mânia... frustrările zilei... orice gînduri 
ce vă împiedică să fiţi complet liber şi fericit. 
Puneţi-le în locul care vă este rezervat. 

Priviţi acum în jur şi observați nenumăratele 
flori minunate. Găsiţi una care vă atrage în mod 

special şi aşezaţi-vă în fața ei. Priviţi-o, atingeţi-o, 
observați ce simţiți, inspiraţi-i mireasma. Cereţi-i 
să vă ofere esenţa ei. 

Lăsaţi acum propria esenţă să se întrepătrundă 
cu cea a florii... simţiți-vă ca şi cum ați fi floarea. 
Observaţi cum începeţi să simțiți că prindeţi 
rădăcini în pămînt, cum vîntul vă leagănă cu sufla- 
rea lui... observați căldura soarelui... Vă simtiti pielea 
precum petalele... lăsaţi-vă cuprins de parfumul 
florii. 

Cînd soarele începe să apună, deveniți 
conștient de adierea serii, apariţia stelelor, strălu- 
cirea lunii, nemișcarea tămăduitoare a nopții... 

La apariţia zorilor, simţiţi roua pe petalele 
voastre și vă cufundaţi în nemişcarea totală a naturii... 

Soarele răsare acum. Mulţumiţi-i florii pentru 
că şi-a împărțit esenţa cu voi. Cufundaţi-vă făptura 
în parfumul florii şi în sentimentul de unicitate pe 
care l-aţi trăit. Treptat, deveniți din nou conştient 
de propriul trup. Ştiţi că puteţi reveni oricînd la 
această comunicare cu floarea. 

Deveniţi conştient de respiraţia şi de trupul întins 
liniștit ; începeţi să vă mişcaţi încet degetele de la 
mîini şi de la picioare. Întindeţi braţele deasupra 

trupului şi încordaţi-vă rapid corpul. După aceea 
întorceţi-vă pe partea dreaptă, apoi încet pe 
stînga, şi reveniţi pe spate. Cînd sînteţi gata, des- 
chideţi ochii. 


Disciplină și exersare 


Patanjali, un mare logician al vremurilor de de- 
mult, afirmă în tratatul lui asupra ştiinţei yoga, Yoga 
Sutras, că „...meditaţia constituie fluxul neîntrerupt 
al gîndului către obiectul concentrării.“ Cu alte cu- 
vinte, orice vă preocupă sau orice lucru la care vă 
gîndiţi cu atenţie, asupra căruia vă concentrați, se 
transformă într-o parte din voi ajungînd astfel să-l 
cunoaşteţi. Aceasta este legea. 

A gîndi este o responsabilitate serioasă. Folo- 
sind conştient acest proces, ţineţi minte că voi 
hotăriîţi alegerea obiectului concentrării şi al medi- 
tației ce îi va urma. Nu e înțelept să subestimaţi 
riscul pe care îl prezintă gîndurile întîmplătoare, 
obsedante. 

E puţin probabil ca un flux al gândurilor îndrep- 
tat constant către urîțenie, violenţă, crimă sau inci- 
dente şi obiecte ce dau naştere unor emoții 

negative, precum minia și invidia, să ofere se- 
ninătate şi mulţumire. El va crea doar frică şi slăbi- 
ciune. În schimb, dacă vă lăsaţi mintea să se 
preocupe de adevăr, frumos şi bine, întregul sis- 
tem se va înnobila și se va însănătoşi. Meditaţia 
asupra florii, pe care tocmai aţi realizat-o, este un 
exemplu ilustrativ. 

Săptămîna următoare aţi putea dori să contem- 
plaţi și alte minuni ale naturii... măreţia unui stejar 
străvechi... puritatea zăpezii proaspăt căzute... 
splendoarea şi seninătatea unui apus pe un lac li- 
niștit. Lăsaţi imaginaţia să vă poarte într-o căltorie 
liniştită prin pădure sau pe ocean. Orice expe- 
riență sau situație care vă linişteşte şi vă înseni- 
nează este binevenită. Cînd meditați asupra 
naturii, vă identificați cu esenţa ei şi cu variatele-i 
înfățișări. De asemenea, percepeţi echilibrul per- 
fect şi armonia ce predomină în natură, în ciuda 
eforturilor umanităţii de a tulbura acest echilibru. 

Meditaţia constituie un excelent instrument 
pentru obţinerea echilibrului şi puterii de a face 
faţă dificultăţilor şi ispitelor vieţii. Ea vă poate 
transforma existenţa. Gîndiţi-vă o clipă la relația 
dintre realizarea concentrată a asanelor, disciplina 

gîndului, meditaţie şi propria dezvoltare. Meditaţi 
apoi singur, în locuri liniștite, calme. Meditaţi asu- 
pra dragostei, toleranței, iertării, puterii şi 
răbdării. Meditaţi la perfectul echilibru din natură 
şi la perfectul echilibru din propriul trup. Şi, poate, 
într-o zi veţi vrea să treceţi dincolo de trup, dincolo 
de natură. 


SĂPTĂMÎNA A ȘAPTEA 


SURYA NAMASKAR: SALUTUL SOARELUI 


O, Soare dătător de viaţă, vlăstar al Domnului 
creațiunii, paznic singuratic al cerurilor ! Împrășştie-ţi 
lumina şi retrage-ți strălucirea orbitoare ca să îţi pot 
privi forma plină de căldură : Spiritul acela ascuns în 
adincul tău este propriu-mi spirit profund. 


— ISOPANIŞADE — 

Forţele Naturii au fost venerate cu mult înainte 
de era tehnologică. Oamenii au simţit respect faţă 
de calităţile dătătoare de viaţă ale soarelui, lunii, 
copacilor, oceanelor, rîurilor şi ale altor elemente 
ale Naturii. În toate timpurile, popoarele au atri- 
buit soarelui statutul de divinitate, căci planeta 
noastră nu ar putea supraviețui fără lumina şi 
căldura lui. În conformitate cu miturile străvechilor 
adoratori ai Soarelui, tehnologia modernă nu nu- 
mai că recunoaşte importanța razelor solare, dar, 
avînd în vedere resursele, priveşte cu speranţă şi 

respect spre un viitor dominat de resursele inepui- 
zabile ale soarelui. 

Chiar şi acest gigantic corp ceresc îşi ia, la 
rîndul său, puterea din Marele Izvor Cosmic, la fel 
ca orice altă ființă. Sîntem cu toţii raze individuale 
ale Izvorului, iar acesta străluceşte liber în noi 
atunci cînd nu sîntem mărginiţi de propriile ba- 
riere autoimpuse. Spiritul şi trupul devenind mai 
uşoare, mai pure, mai subtile, trupul poate fi 
pătruns de energia care este primită, stocată şi fo- 
losită în activităţi înălțătoare. 


Concentrarea asupra liniștii 


Relaxaţi-vă rapid şi concentraţi-vă asupra unui 
moment liniştit pe care l-aţi trăit. 


Incălzirea 


Ca în săptămîna a şasea. 


Poziţii 
Salutul Soarelui 


Surya Namaskar, sau Salutul Soarelui, s-a 
născut dintr-o frumoasă combinaţie de asana, pra- 

nayama, mudra (gesturi) şi meditație contempla- 
tivă. Ca şi soarele, el are douăsprezece componente. 
Cele douăsprezece poziţii curg lin una dintr-alta, 
implică şi afectează fiecare parte a corpului şi a spiri- 
tului. Ideal ar fi să fie practicat în aer liber, în fiecare 
dimineață în zori, cu fața spre soarele care răsare. 

Efect : Este influenţată fiecare parte a trupului. 
Pieptul se lărgeşte, braţele sînt înfrumusețate, pro- 
blemele dermatologice sînt prevenite sau înlătu- 
rate. Stimulează digestia, înlesnește uşurarea 
bolilor abdominale, precum constipaţia și conges- 
tia, şi micşorează burta. Practicarea lui conferă 
flexibilitate coloanei şi taliei, şi îndepărtează apa- 
tia. Avînd în vedere legătura cu atributele solare 
de lumină şi strălucire, Salutul Soarelui reprezintă 
un antidepresiv natural. 

Atenţie : Nu este indicată practicarea Salutului 
Soarelui după a treia lună de sarcină, nici în cazul 
suferințelor de hipertensiune, hipotensiune sau hernie. 
De asemenea, dacă suferiți cu spatele, este indicat 
să le întăriți prin exerciţii yoga regulate înainte să 
adăugaţi Salutul Soarelui în programul vostru. 

Pentru ca practicarea Salutului Soarelui să 
ofere cît mai multe roade, îndepliniţi mişcările cu 
conştiinciozitate şi însoțiți fiecare poziţie de o res- 
pirație, după modelul de mai jos. Fiecare poziţie 
trebuie menţinută cîteva secunde. 

1) Staţi drept în pi- 
cioare, cu tălpile apropiate, 
mîinile împreunate în fața 
pieptului într-o poziţie de 
rugăciune. 


2) Inspirînd lent, întindeţi 
brațele în sus şi înapoi, 
încordînd fesele și aple- 
cîndu-vă cît puteţi pe spate. 


106 Dr. Svami Purnă 
3) Aplecaţi-vă înainte şi 
expiraţi, atingînd fruntea de 
genunchi (sau apropiind-o 
cît mai mult) şi aşezînd 
mîinile întinse pe podea, 
înaintea picioarelor. Țineți 
amîndoi genunchii drepți. 


4) În timp ce inspirați, 
așezați piciorul drept cît mai 
în spate posibil, cu degetele 
atingînd podeaua. Tineți 
palmele pe podea în aceeași 
poziţie. Capul este ridicat. 

5) Expirînd, aduceţi pi- 
ciorul stîng înapoi pentru a 
ajunge lîngă cel drept. 
Miinile şi degetele picioare- 
lor ating podeaua. Capul, 
spatele şi picioarele for- 
mează o linie dreaptă. 


6) Ţinîndu-vă respirația, 
întoarceți uşor spre interior 
mîinile şi îndoiţi braţele şi 
genunchii astfel, încît dege- 


tele picioarelor, genunchii, 
pieptul, mîinile şi fruntea să RSI 


atingă podeaua. 

7) Inspiraţi şi îndreptați 
braţele, îndoindu-le înapoi, 
partea inferioară a trupului 
rămâînînd pe podea. 


8) Expiraţi ridicînd fe- 
sele de la podea. Mîinile și 
labele picioarelor rămîn 
întinse pe podea, trupul avînd 
forma unui „V“ răsturnat. 

9) Inspiraţi, aduceţi laba 
piciorului drept înainte, cu 
genunchiul la piept, şi ridi- 
caţi-vă fața. 


10) Ridicaţi laba picio- 
Tului stîng şi aduceţi-o la 
acelaşi nivel cu cea dreaptă. 
Ţinînd picioarele drepte, 
atingeţi cu fruntea genun- 
chii. 

11) Ridicaţi mîinile dea- 
supra şi după cap, inspirînd. 
Aplecaţi-vă pe spate, încor- 
dînd fesele. 


12) În timp ce expiraţi, 
împreunațţi la piept mîinile, 
cu degetele îndreptate în 
sus, în poziţia de rugăciune, 
privind drept înainte. 

Salutul Soarelui trebuie făcut întotdeauna de 
două ori, începînd prin retragerea piciorului drept, 
apoi prin retragerea piciorului stîng. Două exerciții 
compun un ciclu. Realizaţi două cicluri şi apoi 
întindeți-vă jos cîteva minute, pentru a observa şi a 
gusta binefacerile acestui exerciţiu, care are un im- 
portant efect fortifiant, atît asupra trupului, cît şi a 
spiritului, putînd fi realizat de unul singur, ca o 


„mini-rutină“ completă. 


Relaxarea 


Îndepliniţi-o treptat, ca în săptămîna întîi sau a 
doua. 


lată un frumos mantra pentru a saluta soarele : 
OM NAMO SURYAYA 
OM NAMO BHASKRAYA 
OM NAMO DIVAYA 
OM NAMO TEJAYA 
OM NAMO PRKASHAYA 


OM NANO SURYAYA 

Recunosc soarele în mine însumi ; el e cauza, 
izvorul vieţii mele. Este energia care curge prin 
mine. 

OM NAMO BHASKRAYA 
Este sprijinul care străluceşte în fiecare celulă a 
trupului meu — energie vitală ce se revarsă prin 
mine, raze noi care strălucesc neîncetat. 


OM NAMO DIVAYA 
Este izvorul meu de hrană ; el creează o nouă 
viață în mine. 


OM NAMO TEJAYA 
Îmi dăruiește strălucire și vigoare. 


OM NAMO PRKASHAYA 

Mă luminează, mă umple de cunoaştere, 
alungă întunericul. Invoc soarele, izvorul vieţii 
mele. Te voi aşeza, pe tine, soare, în trupul meu, 
pentru ca acesta să funcţioneze pe deplin, pînă la 
ultima celulă. 


O mantra nu este o rugăciune sau un imn reli- 
gios, ci o tehnică prin care vă puteți spori propria 
energie. Este o metodă de vindecare psihosoma- 
tică. Nu este important dacă înţelegeţi sau nu ter- 
menii din sanscrită. Sunetele vor avea totuși 
efectul dorit. Anumite silabe „semințe“ au forța 
inerentă de a afecta nervii și glandele, iar aceste 
„semninţe“ pot fi adînc sădite în sufiet prin repe- 

titie, pentru a sprijini dezvoltarea. Mantra Yoga 
este o întreagă ramură yoga, bazată pe terapia so- 
noră. 

Mantra soarelui poate fi rostită la apus sau la 
răsărit, sau puteți simţi nevoia să o repetați în timpul 
salutului soarelui — după ce v-aţi familiariat de- 
plin cu poziţiile. Sau o puteţi repeta pe tăcute, în 
timpul relaxării. 


SĂPTĂMÎNA A OPTA 


Tot astfel precum soarele care priveşte lumea nu 
este atins de murdăria terestră, Spiritul ce se află în 
toate cele nu este atins de suferinţele exterioare. 


— KATHOPANIŞADE — 


Se spune că pentru aceia care vor să înveţe cu 
adevărat, întreaga lume devine o universitate. Să 
ne gîndim tot la soare. Ce se poate învăţa de la 
acest corp ceresc imens şi încins, ale cărui lumină 
și căldură de zi cu zi le considerăm ca pe un drept 
al nostru ? 

Acest puternic rezervor de energie vitală îşi re- 
varsă razele în mod constant și fără discriminare 
asupra tuturor, rămînînd neafectat de splendoare 
sau de mizerie. Fiecare ființă omenească, micro- 
cosmos al acestui pigantic sistem energetic, posedă 
un plex solar pentru receptarea şi distribuţia ener- 
giei cosmice. Plexul solar este o reţea de nervi şi 

vase sangvine aflată între coaste şi abdomen. Se 
spune că pe aici pătrunde în trup energia, fie ea 
cosmică, sau de orice alt fel. Adesea, mare parte 
din această energie este irosită prin activități fizice 
şi mintale neimportante, gînduri negative şi dis- 
cutii fără rost. Pierderea sau irosirea energiei epui- 
zează „centrala electronică“, dînd naştere bolii și 
nefericirii. Pe de altă parte, energia care este reţi- 
nută, stocată şi înțelept dirijată va aduce cu sine 
sănătate fizică, precum şi o bună dezvoltare din 
punct de vedere mintal, psihologic şi spiritual. Fo- 
losirea sistematică şi economică a energiei consti- 
tuie un secret al yoghinilor. 

Dacă nivelul vostru energetic este scăzut, pro- 
gramul acestei săptămîni vă poate ajuta să corec- 
taţi această deficiență. Totuşi, ţineţi minte că şi 
tipurile de alimente pe care le consumaţi joacă un 
rol important în ceea ce priveşte nivelul energetic. 
Alimentele proaspete şi naturale conţin mult mai 
multă prana decît felurile în care gătitul a distrus 
mult din energia vitală. 


istii 


Concentrarea asupra lin 


Relaxaţi-vă rapid şi concentraţi-vă pe pacea in- 
terioară. 

Incălzirea 

Pisica 
Ca în săptămîna întîi. 
Ridicări ale picioarelor 
Ca în săptămîna întîi. 
Întinderea picioarelor 
Ca în săptămîna întîi. 
Exercitiul gleznelor 
Ca în săptămîna întîi. 
Mlădierea genunchilor 


Aşezaţi-vă pe covoraş, cu picioarele întinse în 
față. Îndoiţi genunchiul drept, aşezînd laba picio- 
rului drept pe coapsa stîngă, cît mai aproape de 
vintre. Împingeți genunchiul uşor spre podea, de 
zece-cincisprezece ori, folosind vîrfurile degetelor. 
Repetaţi acest exerciţiu cu piciorul stîng. Fiţi blind 
cu voi înşivă. Nu vă forțați sub nici un motiv. 
Genunchii sînt adesea înțepeniţi şi este nevoie de 
timp şi exerciţiu pentru a elibera aceste încheieturi. 

Poziţii 
Ca în săptămîna a treia. 


Muntele 


Lebăda Îngenuncheați, cu amîn- 
Hansăsana două mîinile pe podea, ge- 
nunchii depărtaţi cam treizeci 


de centimetri unul de altul şi 
palmele uşor îndreptate spre 
interior. Inspiraţi. În timp ce 
expiraţi, îndoiţi coatele şi 
coborîți bărbia pînă la podea. 
Inspiraţi şi mișcaţi trupul 
înainte, într-o mișcare de alu- 
necare, ținînd bărbia aproape 


de podea. Expiraţi sau „alunecaţi“ înapoi în poziția 
de plecare, ținîndu-vă bărbia tot aproape de podea. 


Repetaţi de două ori. 

Efect : Lebăda este o asana deosebit de eficace 
pentru întărirea pieptului, a umerilor şi a încheie- 
turilor mîinilor, adesea neglijate. Afectează puter- 
nic plexul solar şi centrul energetic al inimii. 
Lebăda ajută concentrării, conferă hotărîre, graţie 
şi forță de a depăşi obstacolele. 


Ap] ER Ridicarea şi întinderile 
E S ERE picioarelor pe care le-aţi 
efectuat în timpul încălzirii 
sînt considerate pregătiri 
esențiale pentru această 
asana. 

Stați jos, cu picioarele 
întinse în față şi genunchii 
foarte drepţi. Inspiraţi și 
întindeţi braţele deasupra 
capului. Expiraţi foarte lent şi 
aplecaţi-vă ușor înainte de la 


solduri (nu de la brîu) pentru a apuca degetele pi- 
cioarelor. Dacă vi se pare dificil la început, apucaţi 
gleznele, gambele sau genunchii. 

Este important ca picioarele să vă rămînă 
foarte drepte. Continuaţi să vă aplecați înainte și 
în jos, încercînd să atingeţi genunchii cu capul. 
Rămiîneţi astfel cel puţin zece secunde şi dați 

atenție respirației. Destindeţi-vă şi îndreptaţi-vă 
foarte încet coloana vertebrală, revenind la poziţia 
șezindă. Repetaţi de două ori. 


Notă : Realizarea perfectă a acestei asane 
poate necesita o practică sîrguincioasă: Practica vă 
va ajuta, de asemenea, să vă dezvoltați răbdarea. 
Nu vă forţaţi niciodată corpul, nu îl zdruncinaţi sau 
smuciţi. Lăsaţi-l mai degrabă să alunece şi să se re- 
laxeze în această poziţie. 


Efect : Pînă acum cîteva zeci de ani, această 
aplecare înainte era considerată un secret al yoghi- 
nilor, nefiind niciodată efectuată în public. Se 
spune că yoghinii îşi pot prelungi viaţa la nesfârşit, 
datorită acestei poziţii şi controlului său inerent 
asupra forţei vitale pranice. 

Aceasta ar putea să vă extindă aspiraţiile de yo- 
ghin, dar am menţionat deja relaţia strînsă dintre 
ritmul respirației şi durata vieţii omenești. În timpul 
acestui exercițiu, corpul are nevoie de mai puţin 
oxigen, iar ritmul respiratoriu este încetinit, în me- 
die cu aproape cincizeci la sută la un om obişnuit. 
Atît respirația lentă, cît și presiunea constantă 
exercitată asupra plexului solar vor reda echilibrul 
în cazul unei stări de spirit exagerate sau supraex- 
citate. 

Printre alte calităţi se numără vitalizarea şi o 
mai mare supleţe a coloanei, uşurarea unor 
afecțiuni precum lumbago şi sciatica. Coapsele şi 
fesele mari se micşorează. Este stimulată circulţia 
sangvină în tot trupul, sînt regenerate organele ab- 
dominale, îmbunătățindu-se astfel digestia. Este, 
de asemenea, utilă în cazul bolilor de piele, 
îndepărtînd totodată şi mirosurile corporale. 


Întinderea bazinului |. Ingenuncheaţi pe podea 
Suptâ Văjrăsana Și lăsaţi-vă în jos trupul, 
aşezindu-l pe călciie în po- 
ziția  Adamantină, ca în 
săptămîna întîi. Aşezaţi-vă 

*) ambele mîini în spate şi de- 


getele îndreptate în afară. 
Ridicaţi lent regiunea pel- 


viană şi trupul într-un arc 
frumos, privind în sus și 
ținîndu-vă şezutul pe călciie. 
Rămîneţi aşa zece secunde. Reveniţi în poziţia 
Adamantină. Repetaţi de două ori. Relaxaţi-vă și 
observați efectul avut asupra corpului. 

Efect: Întinderea bazinului este deosebit de 


utilă pentru poziţia corpului şi pentru destinderea 

acestuia. Toate încheieturile principale profită de 
ea. Este, de asemenea, excelentă pentru afecţiu- 
nile respiratorii şi reprezintă un exerciţiu stimula- 
tor de bază. 


Notă : Uneori, este posibil ca după aplecări 
înainte şi înapoi să simţiţi un uşor disconfort în re- 
giunea inferioară a spatelui. Acesta poate fi lesne 
înlăturat întinzîndu-vă pe o parte, cu capul culcat 
pe braţul îndoit, şi ridicînd partea de sus a piciorului 
pentru câteva clipe. Întoarceţi-vă pe partea opusă 
şi repetaţi. 


Îngenuncheaţi din nou în 


Lestoasa poziția Adamantină. Îndoiţi 
Kurmăsana 


genunchii şi aşezaţi coatele 
în zona ombilicală cu pumnii 
strînși. Aplecaţi-vă înainte 
pentru a vă sprijini faţa pe 
genunchi, apăsînd zona om- 
bilicală cu coatele. Rămîneţi 


“ aşa zece-douăzeci de secunde, 
destindeți-vă şi reveniți în 
poziţia Adamantină. Repe- 
taţi de două ori. Relaxaţi-vă 
şi observaţi-vă trupul. 


SĂPTĂMÎNA A OPTA 123 


Efect : Țestoasa este o asana foarte simplă care 
generează căldură şi sporeşte metabolismul. Ri- 
dică nivelul energetic prin activarea „învăpăiatului 
soare chakra“ — roata energiei, aflată în regiunea 
ombilicală. Această poziţie are un puternic efect 
regenerator asupra ficatului, pancreasului şi a 
glandelor suprarenale. Înlesneşte concentrarea și 
autoanaliza. Asemenea țestoasei care se retrage în 
carapacea sa, această asana oferă oamenilor posi- 
bilitatea de a se autodetaşa de condiţiile exterioare 
nesănătoase şi negative, precum şi de asociaţii 
mintale şi senzuale nedorite. 


Ca în săptămîna a patra. 


Răsucirea simplă: 

Semi Exerciţiile de mlădiere a 
emilotusul se a i | 

Ardha Padmăsana genunchiului din rutina de 
încălzire constituie o condiţie 
pregătitoare esenţială a aces- 
tei poziţii. Staţi jos pe po- 
dea, cu picioarele întinse. 
Îndoiţi genunchiul drept şi 
aşezaţi laba piciorului pe 
vintre, genunchiul rămînînd 
pe podea. Îndoiţi şi genun- 
chiul stîng așezînd ușor laba 


piciorului pe coapsa dreaptă, cît mai aproape de 
șold. Îndreptaţi-vă spatele astfel ca trupul, gâtul şi 
capul să alcătuiască o linie dreaptă. 

Miinile pot fi așezate în una din următoarele 
poziţii : 


1) în poală, una în alta, cu palmele în sus. Veţi 
observa că vă simţiţi trupul mai uşor. 


A 


2) pe genunchi, cu palmele în jos, degetul 
mare şi arătătorul fiind împreunate în Lotus Mudra 
(gestul lotus). Veţi observa că vă simțţiți trupul mai 
greu. 


Închideţi ochii şi relaxaţi-vă în această poziție 
atîta timp cît puteţi. Destindeţi-vă și scuturaţi uşor 

picioarele. Îndeplinind acest exercițiu pe partea 
opusă, vă veţi da seama în curînd pe care parte vă 
este mai uşor să îl realizați. Descoperiţi acest lucru 
şi exersaţi regulat pe acea parte. 


Efect : Dacă aţi depăşit disconfortul inițial din 
zona genunchilor, Semilotusul poate fi o poziţie 
foarte comodă şi reconfortantă. Poziţia trupului 
este îmbunătățită, sistemul digestiv şi reproductiv 
sînt întărite, iar disciplina mintală şi concentrarea 
sînt, de asemenea, ameliorate. 


Controlul respirației 


Respiratia completă 


De şapte ori. 


Foalele — Bhastrika 


Această pranayama constituie o excepţie faţă 
ae ritmul blînd, lin, realizat de obicei în exerciţiile 
de control al respirației. Bhastrika înseamnă literal 
„foale“ — instrumentul folosit de fierar pentru a 
sufla în foc. În mod similar, în cadrul exerciţiului 
Foalele respiraţia sporeşte căldura trupului, sti- 

mulînd fierbintele soare chakra şi reîncărcînd ast- 
fel toate sistemele trupului. Este un exerciţiu pro- 
fund purificator şi fortifiant, care trebuie executat 
doar de un corp sănătos. 

Staţi drept, cu picioarele depărtate cam treizeci 
de centimetri. Îndoiți ușor genunchii și puneţi 
mîinile pe coapse. Începeţi să respiraţi foarte lent, 
aproape imperceptibil, pe nas — inspiraţi-expiraţi. 
Sporiţi treptat şi uşor atît ritmul, cît şi profunzimea 
respirației, pînă cînd respirația se precipită înăun- 
tru şi în afară, adînc şi rapid. Cînd obosiţi, opriţi-vă. 
Întindeţi-vă imediat în poziţia de relaxare (savasana). 
Este momentul cel mai sensibil al exerciţiului, 
punctul în care procesul mintal îşi poate schimba 
sensul. 


Efect: Realizarea Foalelor aduce o bine- 
cuvîntare în plus celor care luptă împotriva gîndu- 
rilor nedorite ; în prezenţa acestui foc, un gînd 
vechi poate fi „ars“ pentru a fi înlocuit de unul 
nou, sănătos. Hotărîţi-vă asupra alegerii acestui 
nou gînd la începutul exerciţiului. 

Atenţie : Nu încercaţi niciodată Foalele dacă 
suferiți de boli de inimă sau cu tensiunea. 

Relaxarea 


Este minunat să vă relaxaţi imediat şi total 
după exerciţiul de mai sus, încorporînd imaginea 
lumînării, aşa cum este descrisă mai jos. 


Disciplină și exersare 


Fiinţele umane au capacitatea de a fi aidoma 
soarelui și de a reflecta lumina cosmică în toate 
faptele şi acţiunile lor. Totuşi, în general, noi avem 
preferinţe — ne plac anumite lucruri, idei, locuri şi 
ne displac altele; susţinem o anumită persoană, 
respingînd pe o alta. Din nefericire, acest soi de 
discriminare sporeşte iluzia individualizării care 
este contrară dezvoltării. 

lată o tehnică simplă pentru a radia lumină și dra- 
goste în jur : 


Imaginea lumiînării 

Aşezaţi în fața dumneavoastră o luminare 
aprinsă şi concentraţi-vă asupra flăcării ei cîtva timp. 
Relaxaţi-vă trupul, respirați regulat și priviţi 
constant la flacără... După cîteva minute, închideţi 
ochii şi imaginați-vă flacăra şi aura ei în mijlocul 

pieptului, strălucirea ei revărsîndu-se dincolo de li- 
mitele trupului... 

O dată ce reuşiţi să vizualizaţi flacăra, fără ca 
luminarea să se afle cu adevărat în faţa voastră, o 
puteţi încorpora, proiectîndu-i lumina, în timp ce 
vă aflaţi într-o stare de profundă relaxare. 


Efect : Prin exerciţiu, vă puteţi dezvolta această 
capacitate de a „străluci“, avînd un efect tămădui- 
tor şi reconfortant asupra celor din jurul vostru, in- 
fluenţînd, cu energia pozitivă proprie, mediul. 

Simţiţi vreodată impulsul de a schimba lumea, 
fără să ştiţi cum s-o faceți ? Devenind această 
flacără, acest cîmp de energie constant pozitivă, 
veţi face cel mai mare serviciu lumii, familiei, prie- 
tenilor și vouă înşivă. 

Cînd omul va deveni statornic în a nu face rău 
altora, atunci toate făpturile vor înceta să simtă ura 
în prezența sa. 


— YOGA SUTRAS — 


Patanjali exprimă prin acest aforism principiul 
non-violenţei, al ahinsei. Aceasta constituie esenţa 
practicii yoga, a unirii, a integrării, a conştiinţei că 
totul este unu. Ahinsa ne cere să trăim astfel, încît 
nici o altă creatură să nu fie vătămată de gîndurile, 
vorbele sau faptele noastre. Afirmația lui Patanjali 
vorbeşte despre energie, despre vibrația înaltă a 
inocenţei pure, percepută imediat şi instinctiv de 
toate ființele. 

Sensul şi extinderea răului cauzat de acţiunile 


noastre plantelor, animalelor şi semenilor noştri 

sînt, din păcate, evidente peste tot în jurul nostru. 
Violenţa verbală se manifestă în injurii, în limbaj 
vulgar, în calomnie şi bîrfă. Cu toate acestea, 
vătămarea cu ajutorul gîndurilor este cea mai per- 
fidă. Gîndul este mai puțin tangibil şi, aparent, 
trecător. Gîndurile de furie, ură, invidie, resenti- 
mentele şi gelozia, toate conţin elementul care îi 
poate vătăma pe ceilalți. Astfel de proiecţii ale ener- 
giei gîndurilor negative se reflectă asupra mediului 
individului, dînd naştere unor reacţii precum anti- 
patia şi frica. Gîndurile ce pun la cale vătămarea 
stimulează instinctele de autoapărare — fuga sau 
lupta — iar energia vitală este astfel irosită. 
Exersarea conştientă a ahinsei are, cu toate 
acestea, rezultate minunate. Acea energie, irosită 
înainte în trei forme de atac, poate fi acum stocată. 
Energia stocată este convertită în putere care este 
cumulativă, voi deveniți astfel o „centrală de ener- 
gie pozitivă“. Vibraţia înaltă a purității, a altruismu- 
lui, compasiunii şi iubirii se transmite tuturor 
ființelor. Un scut de pozitivitate absolută anihi- 
lează forța agresiunii. Aceasta este puterea care 


cucereşte totul. 

Concentrarea asupra lin 


istil 


Relaxați-vă rapid și îndreptaţi-vă atenția asupra 
unui loc liniștit din voi înşivă. 


Incălzirea 


Încordarea și întinderea 


Staţi drept și ridicaţi ambele braţe deasupra ca- 
pului. Încordaţi-vă întregul trup, întindeţi fiecare 


A 


mînă în afară şi în sus, alternativ, de zece- 
douăsprezece ori. Relaxați-vă lăsîndu-vă partea de 
sus a corpului în poziţia Legănarea tăietorului de 
lemne. 


Întinderea piciorului 
Ca în săptămîna întîi. 
Fluturele 

Ca în săptămîna întîi. 
Pisica 


Ca în săptămîna întîi. 

Mlădierea genunchiului 


Ca în săptămîna a opta. 


Salutul Soarelui 


Poziţii 


Ca în săptămîna a şaptea. Efectuaţi un ciclu. 


Poziţia activă 
Karmăsana 


Staţi drept, cu tălpile 
apropiate. Strîngeţi mîinile 
la spate și expirați. Ţinîndu-vă 
mîinile strînse, inspirați şi ri- 
dicați brațele cît mai mult 
posibil, împreunînd omo- 
platii. Aplecaţi-vă înainte de 
la şolduri, cu spatele drept. 
Ridicaţi acum bărbia. Asigu- 
raţi-vă că picioarele sînt drepte. 
Cînd ajungeţi să staţi comod 
în această poziţie, continuaţi 
să vă aplecați înainte, ex- 
pirînd, apropiind cît mai mult 


capul de genunchi. 

Rămîneţi aşa zece-cincisprezece secunde. În- 
dreptați-vă uşor şi reveniti la poziţia verticală. Repe- 
taţi de două ori. Relaxaţi-vă şi observaţi-vă corpul. 


Efect : Este o poziţie extraordinar de revitali- 
zantă pentru cei care suferă de apatie în anumite 
momente ale zilei. Aerul impur este eliberat din 
plămîni ; influxul de aer proaspăt şi circulaţia sang- 
vină ameliorată dau naştere unui val sporit de 
energie vitală în partea superioară a corpului. Vă 
veți simți înviorați instantaneu, fiind capabil să vă 
continuaţi concentrat lucrul. 


Notă : Dacă suteriți de ulcer duodenal, hiper- 
tensiune sau hipotensiune, veţi practica următoa- 
rea versiune modificată a poziţiei active ; 

Stati drept, cu picioarele apropiate. Apucaţi-vă 
mîinile la spate. Inspiraţi, ridicîndu-vă bărbia opt- 
zece centimetri. Expiraţi, aplecîndu-vă înainte de 
la şolduri, cu spatele drept şi umerii traşi înapoi. 
Opriţi-vă cînd corpul este paralel cu podeaua. 
Ţineţi bărbia ridicată. Rămiîneţi aşa zece-cinci- 
sprezece secunde. Inspiraţi, îndreptîndu-vă încet. 
Repetați de două ori, apoi relaxaţi-vă, observîndu-vă 
trupul. 

Arcul Întindeţi-vă pe covoraș, 
Dhanurâsana cu faţa în jos și mîinile deo 
parte şi de alta a corpului. 
Îndoiţi genunchii și întindeți 


A 


mîinile în spate pentru a 
apuca ambele glezne. Res- 
pirați de cîteva ori normal. 
Inspiraţi şi ridicaţi-vă uşor 
capul, partea dinainte a corpu- 
lui şi picioarele de la podea. 
Închipuiţi-vă că braţele reprezintă coarda care 
trage în sus arcul trupului ce se sprijină pe abdo- 
men şi brîu. Respirați normal şi păstraţi poziţia 
zece secunde. Lăsaţi-vă foarte lent corpul în jos şi 
destindeţi-vă picioarele. Respiraţi. Relaxaţi-vă 
total şi observați schimbările din trup. 


Efect : Arcul este adesea considerat o poziţie ce 
previne îmbătriînirea, datorită efectului său pro- 
nunțat asupra sistemului endocrin. Stimularea go- 
nadelor (glandele sexuale) amînă apariția 
menopauzei şi a bătrîneţii. Poziția este extrem de 
utilă diabeticilor, datorită faptului că stimulează 
pancreasul şi eliberează o cantitate sporită de in- 
sulină. Este, de asemenea, indicată pentru suferinzii 
de deficiențe ale tiroidei şi pentru cei care au difi- 

cultăți de înțelegere. Oferă o armonizare generală 
a organelor abdominale. Coloana devine elastică, 
ținuta corpului este imbunătăţită şi este înlăturată 
cauza multor dureri de spate. Această poziţie este 
un profilactic excelent al oricărei boli. 

Efectuaţi această asana încet şi cu blîndeţe. 
Pentru a îi spori efectul, i se poate adăuga o 
legănare uşoară. 

Atenţie : Nu practicați Arcul dacă suferiţi de su- 
prasolicitarea vreuneia dintre glandele endocrine 
Sau dacă sînteţți predispus la hernie. (Consultaţi-vă 
cu doctorul). Arcul trebuie, de asemenea, evitat în 
a doua jumătate a perioadei de sarcină și timp de 
şase luni după o operaţie abdominală. 


Răsucirea pe Răsucirea simplă, pe care 

jumătate aţi efectuat-o de multe ori, 
Ardha e 3 

Matsyendrāsana V-A pregătit pentru următo- 


rul pas. Așezaţi-vă cu am- 
bele picioare întinse în față. 
Îndoiţi genunchiul stîng şi 
puneţi talpa pe vintre. 
Puneţi laba piciorului drept 
de-a curmezișul celui stîng 
pe podea, în exteriorul ge- 
nunchiului stîng. Întoarceţi 
partea superioară a corpului 

spre dreapta şi aşezaţi mîna dreaptă în spate, pe 
podea. Treceţi braţul stîng peste piciorul drept şi 
apucați genunchiul stîng. Priviţi peste umărul 
drept şi relaxaţi-vă în această poziţie, respirînd 
lent. Destindeţi-vă uşor şi repetați poziția pe par- 
tea opusă. 


Efect : Echilibrarea energiilor negative şi pozi- 
tive care rezultă conduce la o armonie generală şi 
o bună stare a sănătăţii. Este o poziție excelentă 
pentru coloană şi încheieturile şoldurilor, fiind, de 
asemenea, folositoare în cazul afecţiunilor cronice 
ale organelor abdominale — în special, ficatul, 
splina şi pancreasul. Practicarea conştiincioasă a 
acestei asana poate stimula forţe şi capacităţi la- 
tente. 


Ca în săptămîna a şasea. 


Plugul 

Pozitia Rishi Staţi drept, cu picioarele 

Rishiăsana apropiate. Transferaţi-vă cen- 
trul de greutate pe piciorul 
drept. Îndoiţi-l pe cel stîng și 
apucaţi glezna pe la spate, 
cu mîna stingă. Împingeţi 
glezna spre corp. Contro- 
laţi-vă echilibrul: şoldurile 
trebuie să se afle la acelaşi 
nivel, coccisul pe aceeași linie 
cu gâtul i călctiul drept. Împingeţi î în podea picio- 
rul care suportă greutatea. Inspiraţi şi ridicați 
brațul deasupra capului. Priviţi drept înainte — 
nu spre mîna ridicată, căci asta vă va tulbura echi- 
librul. Respirați normal şi rămîneţi în această 
poziţie cît timp puteţi. Repetaţi cu celălalt picior. 


Efect : Poziţia Rishi ameliorează echilibrul min- 
tal şi fizic. Conferă greutate poziţiei corpului, 
întinde partea superioară a coapselor şi ajută pu- 
terea de concentrare. 


Controlul respirației 


Respirația completă 


De şapte ori. 

Sitali 


Aşezaţi-vă comod, preferabil în Semilotus sau 
în poziţia Adamantină. Rulaţi-vă limba în formă 
de tub şi scoateţi-o afară printre buzele rotunjite 
în formă de „O“. Inspiraţi, trăgînd aer pe deasupra 
limbii încolăcite. Ţineţi-vă respiraţia trei-patru se- 
cunde şi expiraţi încet pe nas. Repetaţi de cinci 
ori. 


Efect : Răcoreşte efectiv trupul şi relaxează sis- 
temul nervos. Este deosebit de utilă în situaţiile de 
febră, datorită efectului răcoritor, şi pentru că eli- 
mină toxinele şi otrăvurile. Sitali ameliorează şi ex- 
presia feţei. 


Relaxarea 


Pajiştea frumoasă 


Închipuiţi-vă că vă plimbaţi la țară. Este o zi 
însorită şi caldă. Cărarea unduieşte lin printr-o pa- 
jişte — cea mai frumoasă pajiște pe care aţi văzut-o 
vreodată. Iarba este ca un covor atrăgător, punctat 
cu flori sălbatice ce se leagănă blind în vîntul cald. 
Aerul este încărcat de mireasma florilor şi de aroma 
bogată a pămîntului cald. 

Relaxaţi-vă şi întindeţi-vă în iarba moale, parfu- 
mată. Inspiraţi adînc, simțind mulţumire şi o sen- 
zaţie de apartenenţă... Totul este bine... totul este 
în ordine... 

Privind împrejur, observati o albină care adună 
cu hărnicie nectar de pe un mănunchi de flori pur- 
purii. O buburuză se căznește să urce pe tulpina 
unui fir de iarbă, cade şi începe să urce pe alt fir. 
Undeva în apropiere, o ciocârlie se avîntă în aer şi 
zboară intonîndu-şi melodios cîntecul. Privirea 
urmăreşte micuța pasăre care se înalță tot mai sus 
către cerul albastru, cîntînd pentru natură şi pen- 
tru creatorul ei. Ciocîrlia este acum doar o mică 
pată pe cer şi, înălțîndu-se şi mai mult, pierdeţi din 
ochi acea pată. Totuși, dacă ascultați cu atenţie, 
încă îi mai auziţi cîntecul de laudă. 

Scame de nori albi plutesc în derivă pe cerul se- 
nin, albastru... Închipuiţi-vă propriile gînduri ca pe 
nişte scame de nori şi lăsați-le să se îndepărteze 
unul de altul, dispărînd în văzduh, eliberîndu-vă 
conștiința pentru a se pierde în infinitul cer albas- 
tru,  lățindu-se... lărgindu-se... extinzindu-se... 
(Faceţi o pauză mare în acest moment.) 

Lăsaţi conștiința să revină încet în trup, stînd 
întins pe iarbă ; lăsaţi apoi întreaga scenă să dis- 
pară încet din conștiință. Îndreptaţi-vă din nou 

atenţia spre camera aceasta şi spre trupul întins pe 
podea. Începeţi să vă mișcaţi mîinile și labele pi- 
cioarelor, respirați de cîteva ori adînc şi întindeţi-vă 
bine corpul. Deschideţi ochii şi ridicaţi-vă cînd 
sînteţi gata. 


Disciplină și exercițiu 


Înţelepţii de demult au afirmat că testul 
adevărat al ahinsei este lipsa invidiei. Trebuie să 
fiți la fel de entuziasmați de succesele altora ca și 
de ale voastre. Săptămîna următoare concentrați-vă 
asupra sentimentelor pe care le încercați cînd cineva 
se mișcă într-un teritoriu pe care l-aţi considerat al 
vostru. Examinaţi sentimentele pe care acest fapt 
vi le stîrnește. Cum vă afectează aceste emoţii ? 
Vă trezesc acestea gînduri de rivalitate, de agre- 
siune ? Puteţi rămîne neutru față de „rival“? 
Puteţi să vă păstraţi gîndurile frumoase, iubitoare ? 


Nu lăsa săgeata din mîna-ți 
Să vateme vreo fiinţa vie ; 
Ci o săgeată a dragostei fie. 


— SVETASVATARA UPANIȘADE — 


SĂPTĂMIÎINA A ZECEA 


Umilinţa se naște din conștiința faptului că totul 
este unul; aceasta cere un respect profund pentru 
natura dătătoare de viaţă. 


— DR. SVAMI PURNĂ — 


Pe măsură ce perseveraţi răbdător pe drumul 
practicii yoga, sănătatea, puterea şi vitalitatea vă 
pot creşte atît de mult, încît să depășească nivelul 
energetic al celor din jur. De asemenea, poate veni 
clipa cînd aceste energii latente pe care le-aţi 
deşteptat se vor manifesta ca o forţă pe care nu ați 
cunoscut-o înainte. Această putere este ciudată şi 
fortifiantă. Începeţi să vă înțelegeţi dintr-o dată as- 
pectele cele mai profunde. Din nefericire, mulţi se 
opresc aici, cuprinși de egoism şi mândrie. Ideea că 
sînteți diferit sau gîndul de a deveni puternic vă vor 
întîrzia înaintarea, căci sînt opuse practicii yoga, care 
înseamnă integrare armonioasă cu toată creațiunea. 

Contemplînd sursa energiei nou descoperite, 
veţi reuşi să scăpați de capcana trufiei şi a egois- 
mului. Adevărata dezvoltare este reflectată de 
umilinţă mai curînd decît de trufie. Fiţi recu- 
noscător cu umilință pentru că v-aţi descoperit 
calea spre o mai mare fericire şi împlinire ; şi mun- 
ciți la ea în fiecare zi. 


Concentrarea asupra liniștii 


Relaxaţi-vă rapid şi cufundaţi-vă în pacea 
interioară. 


Încălzirea 


Ca în săptămîna întîi. 


Poziţii 
Crocodilul în i i 
Makaraand Pae cu fața în jos și 
întindeți brațele deasupra 
capului. Încordați-vă tot trupul 


şi rămiîneţi aşa zece-treizeci 


-e Pa 
cc Goe de secunde. 

Efect : Această asana este considerată o ex- 
cepţie, fiind singura ale cărei efecte sînt opuse 
comportării creaturii pe care o ilustrează. Crocodi- 
lul generează o atitudine supusă, umilă și 
respectuoasă. Corpul este întărit, îndreptat şi de- 
vine ferm, iar ritmul respiratoriu este redus. 


erai a stai aşezat, cu picioarele 
Bhīmāsana întinse în față. Depărtati-le 
unul de altul cît mai mult 
posibil, ţinînd genunchii 
foarte drepţi. Aplecaţi-vă 
înainte de la şolduri, avînd 


„coloana întinsă, ca să apucați 

gleznele sau degetele pi- 
cioarelor. Expiraţi şi conti- 
nuați să vă aplecaţi înainte cît 
mai mult, încercînd să aşezaţi bărbia pe podea. 
Rămîneţi aşa zece secunde. Destindeţi-vă foarte 
încet şi reveniţi la poziția şezîndă. Repetaţi de 
două ori. 


Efect : Poziţie dificil de realizat. De Arcul in- 
vers beneficiază întregul corp, care devine flexibil. 
Este excelent pentru femei și, de asemenea, pen- 
tru suferinzii de hemoroizi şi cei cu probleme uri- 

nare. Reduce ritmul respirației, dînd astfel naştere 
unei stări de spirit calme şi stimulînd concentrarea. 
Această poziție promovează o atitudine reve- 
renţioasă. 

Atenţie : Este important să lucraţi foarte încet 
și cu atenţie pentru a realiza perfect această po- 
ziţie, evitînd smuciturile şi izbiturile. 


Întindeţi-vă pe spate. Ex- 
Cta ea pirați în timp ce vă ridicați 
lent picioarele peste cap. 
Ținînd tot timpul genunchii 
drepţi, apucaţi labele pi- 
cioarelor cu ambele mfini şi 
despărţiţi-le cît puteţi de 
mult. Rămineţi aşa zece- 
douăzeci de secunde. Des- 
-_ tindeţi-vă şi lăsați încet 
picioarele în jos. 
Efect : Potîrnichea are un efect tămăduitor pen- 
tru sistemele osos şi muscular. Conferă putere fi- 
zică, mintală și spirituală. 


Notă : Această poziţie poartă numele micuţei 
păsări Tittiri, înrudită cu potîrnichea occidentală. 
Tittiri este atît de puternică, încît poate învinge 
păsări de patru ori mai mari decit ea. Legenda po- 

vestește că această pasărică nu este extraordinar 
de umilă. Se spune că ea muncește, crezîndu-se 
responsabilă de a preveni căderea cerului asupra 
creaţiunii. De aceea, ea doarme într-o poziţie ciu- 
dată, cu picioarele în sus. 


Ca în săptămîna a noua. 


Arcul 


Ca în săptămîna a treia. 
Triunghiul 


146 Dr. Svami Purnă 


Data staji drept, cu picioarele 
Natarājāsana apropiate. Transferaţi greu- 
tatea corpului pe piciorul 
drept. Îndoiţi-l pe cel stîng 
în spate şi în sus, şi apucați 
laba piciorului cu mîna 
stingă. (Controlaţi-vă echili- 
brul şi concentraţi-vă asupra 
unui punct situat drept în 
faţa ochilor.) Ridicaţi încet și 
uşor piciorul cât puteți mai sus. 
Înălţaţi braţul drept deasupra capului. Păstraţi po- 
ziția cel puţin zece secunde, respirînd lent şi regu- 
lat. Coboriţi lent braţul şi piciorul. Repetaţi 
această asana pe partea opusă. Rămîneţi liniştit 
cîteva clipe, pentru a observa efectele asupra corpu- 
lui. 


Efect : Practicarea consecventă a Dansatorului 
va spori circulaţia pranică în trup și va ridica nive- 
lul energetic. 

Coloana şi picioarele sînt întărite, iar poziția 
corpului și greutatea acestuia favorizate. 

Notă : Nataraj înseamnă literal „regele dansu- 
lui“ sau „împăratul dansului“. Poziţia este astfel 


numită după Marea Fiinţă Eternă Siva / Sankara, 

marele Re-Creator, şi este socotită baza Tandavei, 
marele dans cosmic al creaţiei şi distrugerii, pe 
care Siva îl execută la începutul şi sfîrşitul fiecărui 
ciclu al creaţiunii. Acest dans, pe care numai Siva 
îl poate efectua, este considerat cel mai fer- 
mecător dans al întregii creaţii ; el reflectă fluxul 
mereu schimbător al naturii. Imaginea lui Siva Na- 
taraj, Siva dansînd într-un cerc de foc, a devenit 
celebră în capodoperele sculptate din toată lumea. 

Împăratul Siva este, de asemenea, privit ca iz- 
vor al întregului sistem yoga, descrierea celor opt 
milioane patru sute de mii de poziţii fiind derivată 
din indicaţiile sale. 


Controlul respirației 
Respirația completă 
De şapte ori. 
Respirația alternativă 


De şapte ori. 


Relaxarea 


Ca în săptămîna întîi sau a doua. 

Meditatia 


Săptămîna trecută ne-am referit pe scurt la 
chakre — roți ale energiei, situate în diverse părți 
de-a lungul corpului, sau, mai corect, de-a lungul 
corpului subtil. Există şapte puncte chakra impor- 
tante, care corespund diverselor niveluri de 
conştiinţă. Înainte de a începe exercițiul meditativ 

al acestei săptămîni, este important să ştiţi cîte ceva 
despre natura acestor centre de energie. 


1) Cea dintii chakra — rădăcina chakra — (Mulad- 
hara) este situată la baza coloanei. Aici se află sursa 
forței fizice şi a stabilității. Este sediul instinctual 
de supravieţuire. În acest punct ia naştere frica. Ea 
domină coloana şi secrețiile corporale. 


2) Al doilea centru, chakra sacrală (Svadhistana), 
situat în partea inferioară a abdomenului, repre- 
zintă impulsul dezvoltării expansive, instinctele de 
păstrare şi posesie. Acest centru guvernează între- 
gul sistem reproductiv. Trăsăturile opuse sînt lăco- 
mia, pofta, invidia. 


3) A treia roată energetică este chakra ombilicu- 
lui (Manipura), situată în centrul abdomenului. 
Simţul autoafirmării şi voinţa se manifestă în 
această zonă. Această chakra dirijează, de aseme- 
nea, sistemul digestiv. Blocajele care apar în acest 


punct dau naştere furiei şi tulburărilor digestive. 


4) A patra chakra, centrul inimii (Anahata), se 
află în centrul pieptului. Iubirea, compasiunea şi 


umanitarismul sînt generate de suflet în acest 
punct. Ea guvernează inima, timusul şi sistemul 

circulator. Blocajele se manifestă prin imposibili- 
tatea de a exprima emoții sincere și prin disfuncţii 
ale inimii şi circulaţiei. 


5) Alcincilea centru, chakra gîtului (Vishuddha), 
este situat în regiunea gîtului. Aici se manifestă ex- 
presia verbală a cunoaşterii superioare, inclusiv 
aceea a realităţilor interioare şi exterioare. Acest 
centru guvernează glanda tiroidă, gîtul, plămînii şi 
bronhiile. Blocajul provoacă afecţiuni ale celor de 
mai sus, manifestîndu-se prin greutăţi în vorbire, 
bîlbiială şi incapacitatea de a exprima sentimente, 
ceea ce dă senzaţia de „nod în gît“. 


6) Chakra sprîncenelor (Ajna), situată deasupra 
nasului, reprezintă „cel de-al treilea ochi“. Ea se 
află în legătură cu adevărata înțelepciune, cu in- 
tuiţia perfectă şi puterea de a vedea clar — clarvi- 
ziunea. Ea guvernează glanda pituitară, creierul 
mic şi sistemul nervos. Detașarea, ascetismul, cal- 
mul complet şi stabilitatea iau naştere la acest ni- 
vel al vibraţiei. 


7) Chakra creştetului (Sahasrara), care se află 
de-a curmezişul creştetului capului este, de aseme- 
nea, numită „lotusul cu o mie de petale“. Aceasta 
este sediul creativității profunde, al păcii şi fericirii. 

Este asociată cu glanda epifiză. Ea este centrul 
unității esenţiale şi al iluminării. 


Există multe feluri de a activa și echilibra aceste 
centre, pentru a promova bunăstarea fizică, min- 
tală şi emoţională. 

În săptămîna a şaptea, am vorbit despre efectul 
sunetului silabelor. De fapt, originea tuturor cînte- 
celor şi incantaţiilor poate fi descoperită încă din 
străvechile timpuri vedice, cînd se ştia că intonarea 
anumitor sunete producea un anume efect asupra 
mediului, precum şi asupra organelor şi glandelor 
corpului. Toate culturile antice erau conştiente de 
efectul sunetelor şi îl foloseau efectiv în ritualurile 
şi viaţa lor cotidiană. 

Există o metodă simplă de echilibrare a centri- 
lor de energie ai trupului omenesc. Începeţi, 
concentrîndu-vă asupra respirației, expirînd ele- 
mentele negative şi impurităţile, şi inhalînd ener- 
gia pură. După cîteva clipe, repetați următoarele 
sunete, imaginîndu-vă energia revărsîndu-se prin 
fiecare chakra, una după alta : 


chakra întîi — SRING 
chakra a doua — HRING 

chakra a treia — KLING 
chakra a patra — BHRING 
chakra a cincea — LRING 
chakra a şasea — SOHAM 
chakra a şaptea — PURNAM 


Repetaţi fiecare sunet încet de cel puţin şapte 
ori, în timp ce vă concentrați asupra chakrei cores- 
punzătoare. Sunetul va purifica nervii şi va 
îndepărta blocajele din circuitul ce se întinde de la 
coloană la creier. 

O metodă alternativă pentru experimentarea şi 
echilibrarea centrilor chakra constă în vizualizarea 
calităților lor în timpul unei respiraţii lente, tri- 
miţînd energia în fiecare centru şi, apoi, dincolo de 
el, în următorul. Cel mai indicat este să nu vă 
concentrați asupra unui singur centru chakra, ci să 
vă imaginaţi energia revărsîndu-se peste tot, 
urmărind înaintarea respirației de la baza coloanei 
pînă la creștetul capului într-o curgere liberă. 
Ideea este să deschideţi circuitele, nu să vă opriţi 
în vreun punct de-a lungul drumului. Păstrați me- 


reu gîndul că tot ceea ce vă trebuie se află în voi. 

Poziţia perfectă (Siddhasana), cu centrii 
chakra și 
esenţele mantra corespunzătoare 

Disciplină şi exersare 


Nimic nu vă poate apropia mai mult de semeni 
şi de alte făpturi, de luptele și problemele lor decît 
dorința sinceră de a fi de ajutor atunci cînd şi acolo 
unde este nevoie. Punîndu-vă la dispoziţia celorlalți 
resursele capacităţilor şi cunoştinţelor, veţi aduce 
beneficii nu doar celorlalţi, ci veţi contribui la pro- 
pria instruire. 

Adevăratul spirit al ajutorului constă într-o atitu- 
dine total dezinteresată, nemotivată de glorie şi va- 
nitate. Nu forțați pe nimeni să vă accepte ajutorul, 
ci oferiţi-vă ca un instrument, ca un canal de 
revărsare a energiei creatoare. Acest tip de apro- 
piere de energia cea mai înaltă dă naştere spiritu- 
lui şi sprijinului iubitor. Răminind fidel 
imperativelor sale, vă veți impulsiona propriul 
progres şi propria înălțare. 


ÎNŢELEGEREA 


Înțelegerea este controlul emoțional 
Înțelegerea este calmul şi puritatea gîndului 
Înțelegerea există prin depăşirea furtunilor afective, 
Împrăştiindu-le mai curînd decît îndurîndu-le... 

Nu înseamnă să fii tulburat 
De iluzii și deformări emoţionale 
Ce sînt creaţii 
Ale minţii rău îngrijite. 


Înțelegerea înseamnă să fii conştient şi lucid 
Înțelegerea este concentrare 
Asupra prezentului. 


Înțelegerea înseamnă 
Să îţi dedici toate gîndurile, vorbele şi faptele 
Infinitului. 


SĂPTĂMÎNA 
A UNSPREZECEA 


Libertatea este un instinct primar în natura ființei 
umane. Pentru a o dobîndi, ea trebuie cercetată de 
către tofi... fără excepție. Adevărata libertate este liber- 
tatea spiritului și francheţea inimii fiecărui individ, a 
Spiritului ce se înalţă mai presus de toate hotarele, pînă 
la conștiința supremă. Libertatea este, într-adevăr, cea 
dintîi condiţie a perfecțiunii omenești. 

— DR. SVAMI PURNĂ — 


Liber arbitru sau destin ? Această idee a consti- 
tuit sursa multor confuzii. Cu toate acestea, confuzia 
se află în întrebarea însăși, căci aceasta implică o 
alternativă. În realitate nu există alegere, căci liberul 
arbitru și destinul sînt interdependente. Unul îl de- 
termină pe celălalt. 

Libertatea voinţei este o garanţie fundamentală 
ce a fost dăruită ființei umane. Alegerea constă în 
aplicarea ei. Aveţi privilegiul de a vă exersa liber- 

tatea creînd sau distrugînd, dînd destinului perso- 
nal o formă. Această logică simplă dă naștere multor 
probleme. Ea aşază povara la picioarele voastre şi 
vă face responsabil pentru propriile gînduri şi 
acţiuni. Oamenilor li se pare mult mai uşor să ac- 
cepte termeni precum „destin și soartă“, care ga- 
rantează iluzia unui agent extern ce poartă 
responsabilitatea, mai ales atunci cînd apar difi- 
cultăţi şi greutăţi. Cînd totul este bine, eul uman îşi 
va atribui fericit succesul. Astfel de idei nu folosesc 
decît pentru a spori norii confuziei şi neînţelegeri. 

A vă folosi înţelept libertatea înseamnă a fi 
conştient de sensul liberului arbitru şi de obli- 
gaţiile acestuia, a discerne între ceea ce este folosi- 
tor şi ceea ce dăunează, şi a fi pregătit să vă 
asumaţi totala responsabilitate pentru propriile 
gînduri şi fapte. Eliberaţi-vă de înăbuşirea tristeţii, 
spaimei, anxietăţii şi pedepsei. Folosiţi-vă de darul 
libertăţii aşa cum se cuvine : ca de un instrument 
al evoluției, care vă permite să vă dezvoltați fizic, 
mintal, psihologic şi spiritual, devenind o ființă mai 
matură. O dată împlinită această sarcină, vă 
aşteaptă adevăratul destin. 


istii 


Concentrarea asupra lin 


Relaxaţi-vă rapid şi concentrați-vă asupra păcii 

interioare. 


incălzirea 
Întins 


Efectuaţi exercițiul de întindere, ridicările pi- 
cioarelor şi răsucirea bazinului. 


Șezînd 


Efectuati întinderea picioarelor, mlădierea ge- 
nunchilor, rotirea brațelor şi a gîtului. 


Stînd în picioare 
Efectuaţi legănarea tăietorului de lemne. 
Poziţii 


Semilotusul Ca în săptămîna a opta. 

Ca în săptămîna a noua. 


Răsucirea pe 
jumătate 


Ca în săptămîna a opta. 
Aplecarea înainte 

Planul înclinat 
Katikasana 


Aşezaţi-vă, cu ambele pi- 
cioare întinse drept. Puneţi 
mîinile la spate fie îndrep- 
tate în afară, fie spre corp, 
după cum vă este mai co- 


2 mod. Braţele trebuie să 


cadă perpendicular pe po- 
dea. Împingînd mîinile în 
podea, înălțați bazinul pînă 
cînd trupul se află în linie 
dreaptă.  Aplecaţi-vă încet 
capul înapoi şi arcuiţi-vă 
corpul cît puteţi. Rămîneți 
aşa zece secunde. Reveniți 
la poziţia şezîndă şi repetaţi 
de două ori. 


Efect : Planul înclinat, numit şi „Întinderea an- 


terioară“, reprezintă o poziţie contrară aplecării 


înainte. Revitalizează coloana, întăreşte încheietu- 


rile, braţele şi umerii. Centrul chakra al inimii este 


stimulat, dînd naştere unui sentiment de afecţiune. 
Atenţie : Această poziție exercită o mare pre- 


siune asupra încheieturilor miinilor, aşa că fiți 


atent. 

Sugerea Intestinele trebuie golite 


abdomenului şi stomacul, de asemenea, 
Uddiyâna Bandha 


înainte de a încerca acest 
exerciţiu. De aceea, cel mai 
bun moment este pentru 
mulți dimineaţa, devreme... 

Staţi drept, cu picioarele 
uşor depărtate. Aplecaţi-vă 
puţin înainte, aşezindu-vă 
mîinile pe coapse, imediat 
deasupra genunchilor. Trans- 


feraţi greutatea corpului asu- 
pra braţelor. 

Inspiraţi, apoi expiraţi complet, evacuînd tot 
aerul din plămîni. NU MAI INSPIRAȚI PE PAR- 
CURSUL EXERCIŢIULUI. Trageţi acum înăun- 
tru şi în sus partea superioară a abdomenului, 
formînd o adîncitură profundă. Partea inferioară a 
abdomenului rămîne destinsă. Rămîneţi aşa pînă 
cînd simţiți nevoia să inspirați din nou. După cîteva 
respiraţii normale, repetaţi exerciţiul de două ori. 


Efect : Superea abdomenului regenerează toate 
organele abdominale şi întăreşte ligamentele. Este 
extrem de utilă pentru stomac şi intestine. Practi- 
cată regulat, va uşura suferința celor care au hernie 

diafragmatică sau prolaps al rectului şi uterului. 

Atenţie : Nu încercaţi sugerea abdomenului 
dacă suferiţi de ulcer. De asemenea, femeile care 
au suportat o operaţie cezariană trebuie să evite 
acest exercițiu, căci, din cauza contractiilor, este 
posibil ca operaţia să se redeschidă. 


Ca în săptămîna a şasea. 


Plugul 


Ca în săptămîna a cincea. 
Lumînarea 


164 Dr. Svami Purnă 


Controlul respirației 


Respirația completă cu bărbia strînsă 


Ca în săptămîna a treia. De şapte ori. 


Respirația alternativă 


De şapte ori. 


Relaxare / Vizualizare 


Oceanul nesfirşit 


Întindeţi-vă şi relaxaţi-vă corpul. Respiraţi lent 
și regulat, calmîndu-vă mintea. Amintiţi-vă că min- 
tea şi respiraţia se află în strînsă legătură. Totul 
este bine. Vă aflaţi în siguranță. Toate nevoile vă 
sînt împlinite... 

Imaginați-vă acum întins pe o plajă. Faceţi-o să 
fie cea mai frumoasă plajă pe care ați văzut-o 
vreodată. Observaţi culoarea nisipului, claritatea 
apei. Îndreptaţi-vă încet către apă... intrați cît do- 
riţi, întindeți-vă şi plutiţi pe apă. Lăsaţi apa să vă 
susţină în întregime. Lăsaţi-o să vă legene și să vă 
mîngîie. Relaxaţi-vă cumplet în apă, fiind mereu 

conștient că vă aflaţi în siguranţă... 

Acum scufundaţi-vă. Imaginaţi-vă că înotaţi 
fără nici un efort, de parcă aţi fi acasă. Puteţi res- 
pira la fel de uşor, ca şi cum v-aţi afla pe uscat. 
Înotaţi în jur şi cercetaţi toate stîncile interesante 
și plantele pe care le vedeţi... priviți mulțimea 
peştilor care înoată în apropiere. Sînteţi acasă. Vă 
simțiţi în siguranţă... 

Ridicaţi-vă la suprafaţă şi odihniţi-vă din nou 
pe apă. Simţiţi mişcările ritmice ale valurilor ce vă 
poartă şi care devin una cu respiraţia proprie. 
Conştiinţa vi se dizolvă şi se amestecă în valuri, 
pînă cînd deveniti una cu ele. 

Observati stropii ce zboară prin aer și coboară 
ca într-o ceaţă pentru a se recontopi cu valurile. 
Urmăriţi-i cît sînt de liberi şi cît de uşor se abando- 
nează, știind că nu li se va întîmpla nici un rău, 
ştiind că se vor reîntoarce și vor redeveni val. Imagi- 
nați-vă la fel de liber şi de lipsit de preocupări pre- 
cum stropii oceanului. Aveţi încredere în faptul că 
universul are grijă de voi. 

Soarele se află deasupra capului, strălucind 
cald... și toate din jur sînt reflexe ale luminii solare 
în apă, precum niște mici sori, lumini unice pentru ele 
însele, care dansează şi se mișcă o dată cu apa... 

Lăsaţi-vă trupul să se întindă mai departe pe su- 
prafața oceanului. Întindeţi-vă şi lăsaţi luminile 
care dansează pe suprafaţa lui să danseze deasu- 
pra voastră, în timp ce trupul vi se contopeşte cu 
oceanul. Simţiţi că ați devenit milioane de lumini 
MICI, scînteietoare... 

Începeţi să vă concentrați lent şi uşor, lăsînd în 
urmă orice durere, suferință sau boală. Foarte 
încet, trupul dobîndește din nou contur, plutind pe 
suprafaţa oceanului. Acum, îl puteţi așeza iar pe 
plajă, liniştit. Simţiţi nisipul sub voi şi lăsaţi-l să vi 
se scurgă printre degete. Întindeţi-vă în lumina 
soarelui şi captaţi-i puterea dătătoare de viaţă. 
După aceea, lăsaţi scena să se estompeze încet. 
Deveniţi conștient că respiraţi și că trupul vă este 
întins pe podea. Începeţi să vă mişcați uşor degetele 
mîinilor și ale picioarelor. Întindeţi brațele deasu- 
pra capului și încordațţi-vă bine trupul... relaxați-vă... 
şi cînd sînteţi gata, deschideţi ochii încet. 


Disciplină și exersare 
Aproape am ajuns la sfîrşitul cursului nostru de 
douăsprezece săptămîni de yoga. Întoarceţi-vă 
pentru o clipă înapoi, la prima pagină a acestei 

cărți, şi recitiţi străvechiul poem sanscrit Ai grijă de 
această zi. Întotdeauna este azi, iar azi este mo- 
mentul faptelor. Regretele în legătură cu trecutul 
sînt inutile şi, de asemenea, iluziile cu privire la vii- 
tor. Astăzi este realitatea în legătură cu care puteţi 
face ceva. Astăzi puteţi acţiona. 

La începutul acestei cărţi, vi s-a sugerat să ţineţi 
un jurnal, notînd evenimentele zilnice şi înre- 
gistrîndu-vă reacţiile. Relataţi pe hîrtie speranţe și 
temeri ce vor fi analizate mai tîrziu ? Treceţi pe o 
listă imperativele şi ţelurile ? Vă notaţi succesele şi 
eșecurile ? Un jurnal poate fi un excelent instru- 
ment de ajutorare — o metodă simplă, dar eficace, 
de a vă cunoaşte, de a elibera tensiunile acumu- 
late. Vă poate ajuta să vă descoperiţi virtuțile şi 
slăbiciunile, micşorînd confuzia din gînduri şi senti- 
mente. 

Vorbind în termenii liberului arbitru şi ai desti- 
nului, un jurnal servește ca o verificare documen- 
tată a liberului arbitru şi a manifestării lui. 


SĂPTĂMÎNA 
A DOUĂSPREZECEA 


Yoga este precum un copac uriaş şi maiestuos ce 
simbolizează expansiunea sufletului, a spiritului şi a 
sinelui. Avîndu-și rădăcinile în natură, yoga îşi 
răspîndeşte ramurile în nenumărate domenii de 
creativitate, înflorind cu fericirea şi împlinirea între- 
gului potenţial uman. 


— DR. SVAMI PURNĂ — 


În timpul ultimelor unsprezece săptămîni, ați 
explorat calităţile exerciţiilor fizice efectuate 
conştiincios și aţi observat efectele tehnicilor de 
respirație, combinate cu îndrumarea conştiinţei, 
asupra diverselor părţi ale corpului. V-aţi supus, 
de asemenea, unor imperative simple şi v-aţi des- 
chis mintea experienţelor şi ideilor pozitive și sti- 
mulatoare. 

Simbolul copacului, cu forța şi expansiunea lui, 

se aplică, de asemenea, felului în care vă apropiați 
de ceea ce învăţaţi. Florile cunoaşterii pot da 
roade doar prin efort perseverent şi exersare 
continuă. Poetul şi filozoful german Goethe afirma 
odată : „După ce învăţăm, reținem doar ceea ce 
punem în practică“. 

Criteriul împlinirii yoghine nu constă în cît de 
mult vă puteți răsuci în diversele poziţii, ci, mai 
curînd, în cît de bine puteţi aplica cea mai simplă 
poziţie, tehnica sau cel mai simplu gînd nevoilor şi 
circumstanțelor vieții zilnice. Prin exersare atentă, 
vă puteţi menţine trupul în stare bună pe parcursul 
întregului curs al vieţii — transformîndu-l într-un 
vehicul potrivit pentru a vă purta în regiuni de 


creativitate sporită și împlinire. 


Încălzirea 


Alegeţi exerciţii de încălzire care vi se potri- 
VESC. 


Poziții : Juti Rupakas 


Juti Rupakas constă într-o combinație de po- 

ziţii ce urmează una alteia fără pauză sau relaxare. 
Trupul alunecă uşor și încet dintr-o poziţie în 
următoarea. Astfel de poziţii reprezintă panacee 
pentru realizarea împlinirii fizice, a stabilităţii min- 
tale şi pentru integrarea armonioasă a întregii 
fiinţe. 


Salutul soarelui 


Ca în săptămîna a şaptea. 


Puterea ce se revarsă 


Şakti Sanchar 


1) Staţi în poziţia Ada- 
mantină cîteva secunde, res- 
pirați lent şi concentraţi-vă 
asupra plexului solar, aflat 
imediat sub stern. 

2)  Aplecaţi-vă încet 
înainte în poziţia Copilului 
(numită şi poziţia Frunzei 
închise), odihnindu-vă braţele 
de-o parte şi de alta a trupu- 
lui. 


3)  Continuaţi să vă 
depărtaţi genunchii printr-o 
mișcare lentă.  Întindeţi 
braţele şi partea superioară 
a corpului înainte, în poziţia 
Frunzei deschise. 

4) Transferaţi-vă greuta- 
tea în față, pe milini, şi 
aşezaţi piciorul drept ime- 
diat după mini. Schimbați 
centrul de greutate pe picio- 
rul stîng, ridicați amîndouă 
braţele şi aplecaţi-vă înapoi, 
salutînd întins. 


5) Aplecaţi-vă din nou 
înainte şi aşezaţi mîinile în 
faţa piciorului drept. Ridi- 
caţi şoldurile şi întindeți pi- 
ciorul drept. Ridicaţi-l pe 
cel stîng cît de sus puteți. 
Rămîneţi zece secunde în 
această poziţie. 

6) În acest punct, schim- 
baţi picioarele, coborîndu-l 
pe stîngul şi echilibrîndu-vă 
pe talpa stingă. Ridicaţi pi- 
ciorul drept în spate. 
Rămîneţi zece secunde. Asi- 
guraţi-vă că piciorul de 
susţinere este întins. 


7) Coborîţi piciorul drept 
cu genunchiul pe pămînt, 
precum în faza a patra. 
Transferaţi greutatea pe ge- 
nunchiul drept.  Ridicaţi 
braţele și îndoiţi înapoi par- 
tea superioară a trupului. 

8) Retrageţi piciorul îna- 
poi, în genunchi. Aplecați-vă 
înainte în poziţia Frunzei 
deschise, întinzînd braţele în 
faţă. 


9) Apropiaţi genunchii şi 
retrageți mîinile de-o parte 
şi de alta a corpului, în po- 
ziția Frunzei închise. 

10) Îndreptaţi-vă încet 
trupul şi reveniţi în poziția 
Adamantină. 


11) Întindeţi-vă tot trupul 
şi relaxaţi-vă în Savasana, 
observînd schimbările din 


corp. 


Efecte: Această combi- 
nație de asane conferă 
întregului trup flexibilitate, 
putere, stimulează toţi centri 
chakra şi dă naştere unui sen- 
timent general de bunăstare. 
Elementele psihologice ne- 
gative, precum frica şi neli- 
niştea, sînt înlăturate, iar 
emoţiile sînt echilibrate. 

Cel puternic 


Indra Juti 


1) Întindeţi-vă în poziţia 
de relaxare Savasana. 


2) Treceţi încet în poziţia 
Efectului invers, Viparita 
Karani (din săptămîna a 
doua). Rămîneţi aşa zece 
secunde. 

3) Întindeţi-vă în poziția 
Lumînarea (din săptămîna a 
cincea) și rămîneţi aşa zece 
secunde. 


4) Mişcaţi-vă picioarele 
înapoi și în jos, în poziția 
Plugul (din săptămîna a şap- 
tea). Rămîneţi aşa zece se- 


cunde. 

5) Rămiîneţi în aceeaşi 
poziţie, destindeţi-vă genun- 
chii şi aşezaţi-i lîngă urechi. 
Îndoiţi braţele peste partea 
interioară a  genunchilor. 
Aceasta este poziţia Păian- 
jenul. Rămîneţi în ea zece 
secunde. 


6) Îndreptaţi-vă din nou 
picioarele în spate şi 
aşezaţi-vă degetele pe po- 
dea.  Întindeți  amîndouă 
braţele deasupra capului 
pentru a atinge labele pi- 
cioarelor. Acesta este Arcul 


întins. 

7) Ridicaţi lent şi cu 
atenţie picioarele de la po- 
dea, aduceţi-le înainte peste 
cap şi lăsaţi-le uşor pe 


tz ST, Pun 


8) Treceți în poziția 
Peştelui (din săptămîna a 
cincea) şi rămîneţi așa zece 
secunde, apoi lăsaţi-vă jos 
trupul şi odihniţi-vă. 


Efect: Cel puternic 
conferă forță fizică şi elasti- 
citate, precum şi echilibru 
mintal şi emoțional. Trecerea 
uşoară dintr-o poziție în 
următoarea poate necesita 
exersare, dar efortul va fi 
răsplătit. Juti Rupakas oferă 
relaxare şi în timpul mişcării. 


Su 9) > 

Controlul respirației 


Respirația completă. 


De şapte ori. 


Respirația bondarului 


Inspirați profund, umplîndu-vă plămînii din ab- 
domen. În timpul respirației, faceţi un zgomot 
biziit cu buzele lipite. Procedați în felul acesta de 
cinci ori. Acest exercițiu va favoriza expiraţia 
lentă, oferind un mai bun control asupra respi- 
raţiei, liniştind spiritul, pregătindu-l pentru relaxa- 
rea şi meditaţia de astăzi. 


Relaxare 


Alegeţi orice metodă esenţială de relaxare, ca 
în săptămîna întîi sau a doua. 


Meditatia 


În timpul relaxărilor şi meditaţiilor din cele un- 
sprezece săptămîni anterioare, ne-am concentrat 

asupra unor imagini dătătoare de linişte şi asupra 
echilibrării trupului, spiritului şi emoţiilor. Azi veți 
fi inițiați într-o meditaţie ce vă poate ajuta să 
obţineţi mai multă linişte şi stabilitate, putîndu-vă 
transforma viaţa. Înlăturînd circumstanţele nega- 
tive ale gîndurilor şi experienţelor de dinainte, vă 
veţi deschide drum spre identificarea cu ceea ce 
simțiţi cu adevărat. 

În sanscrită, silabele So (care înseamnă El sau 
Acela) şi Ham (pronunţată „ham“ şi însemnînd eu 
sînt) se combină în Soham — eu sînt Acela. 
Această afirmaţie se referă la divinitatea din fie- 
care dintre noi, la adevăratul sine. So este, de ase- 
menea, sunetul pe care îl facem în timpul 
expiraţiei, iar ham este sunetul provocat de um- 
plerea plămînilor. Conștient sau inconştient, toate 
fiinţele repetă la fiecare respirație So-ham. 

În meditaţia noastră finală, vom adopta atitudi- 
nea de identificare cu totalitatea calităţilor sinelui, 
respingînd orice altceva. Vă veţi „spăla“ conștiința 
de rolurile și conceptele negative pe care le 
întilniţi și vă veţi strădui să fiți pozitiv şi apropiat 


sinelui vostru superior. 

Armonizarea 


Începeţi, concentrîndu-vă cîteva momente asu- 
pra respirației. Repetaţi pe tăcute „So“ în timp ce 
expiraţi şi „Ham“ în timpul inspiraţiei. Continuati 
să respiraţi în acelaşi mod, repetînd de fiecare 
dată cele două silabe. Pentru celelalte repetiţii din 
timpul acestui exercițiu de armonizare, reveniti la 


ritmul respirației normale. 


So-Ham...  So-Ham...  So-Ham... 
(de şapte ori) 


Sînt pur... Sînt binecuvîntat... Sînt fericit... 

Nu sînt nefericit... Nu sufăr... Sînt mai presus de 
greşeli 

So-Ham...  So-Ham... 


Sînt infinitul... Sînt cel fără de hotar... 
Nu sînt mic... Nu am limite... Nu sînt finit... 


So-Ham...  So-Ham... 


Sînt totul... Sînt întreg... Sînt complet... 


Nu sînt trupul... Nu sînt mintea... Nu sînt 
simţurile... 


So-Ham...  So-Ham... 


184 Dr. Svami Purnă 


Sînt cel nemuritor... Sînt cel veșnic... Sînt cel 
etern... 

Nu sînt muritor... Moartea nu mă poate afecta... 

So-Ham...  So-Ham... 


Eu sînt dragostea... Sînt mila... Sînt compasiu- 
nea... 

Sînt deasupra vinei... Sînt mai presus de 
tristeţe... 

So-Ham...  So-Ham... 


Sînt spiritul nestînjenit... conştiinţa pură... 

Nu sînt dominat de vicii... Nu sînt încorsetat de 
slăbiciuni. 

So-Ham...  So-Ham... 


Sînt cunoaşterea... Sînt adevărul... Sînt plin de 
lumină... 

Nu sînt stăpînit de îndoieli și temeri... întuneri- 
cul nu mă atinge... 

So-Ham...  So-Ham... 


Trăiesc fiecare zi conștient de originea mea di- 
vină... 

So-Ham...  So-Ham... 

În timp ce meditați astfel, repetîndu-vă 

constant aceste afirmaţii, ar trebui să doriți să 
trăiţi cu aceste idei și să dobîndiți această 
conştiinţă, astfel încît să înțelegeţi cu adevărat cine 
şi ce sînteţi. 

Amintiţi-vă că energia creatoare divină se află în 
întreaga natură, inclusiv în voi. În fiecare acțiune şi 
gînd de-al vostru fiţi conştient că sînteți expresia 
unui fragment, indiferent cît de mărunt, al infinitu- 
lui care se manifestă prin voi. Un gînd potrivit ar 
putea fi acesta : 


Fie ca oricare moment al meu să fie creator şi 
înțelept, fie ca respirația să-mi hrănească trupul... 
Tot astfel precum inspir energia cosmică, fie ca trupul 
şi mintea să mi se purifice, spiritul să-mi devină as- 
cuțit ca o sabie, iar cunoştinţele mele la fel de vi- 
brante precum focul. Fie ca toate elementele 
mele — celule, organe și atomi — să se înalțe astfel, 
ca acest trup şi această minte să mă ajute să evo- 
luez. După aceea, îi voi restitui naturii, cu respect şi 
recunoștință, ceea ce mi-a dăruit. 

Forma tradiţională a cul- 
turii indiene de a arăta res- 
pectul a rămas la fel de 
frumoasă şi plină de semni- 
ficaţii astăzi, precum era 


odinioară. 


Gestul de a aşeza palmele 
ambelor mîini împreună, 
pentru a saluta, este perceput 
intuitiv, în întreaga lume, ca 


semn al respectului şi păcii. 


În acest gest simplu (mudra) există o delicateţe 
și un simbolism profund. Actul de a-ţi împreuna 
uşor mîinile, fără nici un spaţiu între ele, repre- 
zintă inima fermă şi sinceră care spune : „Tu eşti 
în mine așa, precum eu sînt în tine“, recunoscînd 
astfel unitatea tuturor lucrurilor. 

Un mod plăcut și potrivit de a sfirşi acest curs 
de exerciţii yoga este să rămineţi liniştit, pentru 


cîteva clipe, cu mîinile în această mudra. 


GLORIA FIE CU CEL 


Care e în foc 
Care e în apă 
Care e în plante și în copaci 
Care e în toate lucrurile 
Din această uriașă creaţie. 
Acelui Spirit 
Fie gloria. 


UPANIŞADE 


